ASOCIAŢIA DE DEZVOLTARE INTERCOMUNITARĂ ÎN DOMENIUL SERVICIILOR PUBLICE DE SALUBRIZARE GORJ (ADIS GORJ)
str. Vulcan nr.21, Târgu-Jiu, jud. Gorj, CIF [a se completa]
web: https://www.adisgorj.ro,  e-mail: adisgorj@gmail.com
Telefon: 0720481036
                                              

                  Aprobat,

                                                    prin H. AGA nr. ...............
Strategia de contractare
aferentă procedurii de atribuire privind delegarea prin concesiune a gestiunii activității de eliminare prin depozitare a deșeurilor reziduale
din Județul Gorj
Temei legal: art.9 alin. (2) și (3) din H.G. 867/2016 pentru aprobarea normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, cu modificările și completările ulterioare.
1. Date privind autoritatea/entitatea contractantă
Denumire: Asociația de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj)
Date contact: str. Vulcan nr.21, Târgu-Jiu, jud. Gorj
Persoana de contact: Luis Popa, Director executiv
Telefon/Fax: 0720481036
E-mail: adisgorj@gmail.com
Tipul autorității: Asociația de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj) face parte din categoria autorităților contractante prevăzute la art. 9, lit. c) din Legea nr. 100/2016-  asocierile care cuprind cel puţin o autoritate contractantă dintre cele prevăzute la lit. a) sau b) (autorităţile şi instituţiile publice centrale sau locale sau organismele de drept public;).
Asociația de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj) este o structură de cooperare cu personalitate juridica, de drept privat și statut de utilitate publică recunoscut prin efectul legii, reglementată de OUG nr. 57/2019 privind Codul Administrativ și Legea nr. 51/2006 a serviciilor comunitare de utilități publice, constituită în scopul înființării, organizării, reglementarii, exploatării, monitorizării și gestionarii în comun a serviciului de salubrizare pe raza de competență a unităților administrativ teritoriale membre.
2. Obiectul achiziției
2.1. Titlul
Delegarea prin concesiune a gestiunii activității de eliminare prin depozitare a deșeurilor reziduale din județul Gorj
2.2.  Cod CPV principal – Cod CPV suplimentar 
	90500000-2
	Servicii privind deșeurile menajere si deșeurile (Rev. 2)

	90510000-5 
90513000-6 

	Eliminare și tratare a deșeurilor menajere (Rev. 2)

Servicii de tratare și eliminare de deșeuri menajere și deșeuri periculoase (Rev.2)


3. Descrierea achiziției
Contractul ce urmează a fi atribuit, după parcurgerea procedurii de atribuire reglementată de Legea nr. 100/2016 a concesiunilor de lucrări și concesiunilor de servicii și H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii este un contract de delegare de gestiune, conform Legii nr. 51/2006,  a serviciului public de salubrizare către un operator economic de drept privat, înființat și organizat în baza Legii nr. 31/1990.
Contractul de delegare prin concesiune a gestiunii activității de eliminare prin depozitare a deșeurilor reziduale din Județul Gorj presupune concesionarea de către Delegatarul-Concedent (autoritatea contractantă) în favoarea Delegatului-Concesionar (Operatorul serviciului) a unora din activitățile serviciului, așa cum sunt ele definite de art.2 din Legea nr. 101/2006, republicată, privind serviciul de salubrizare al localităților coroborat cu prevederile art.1 alin.1 și art.3 alin.2 lit.p) din O.G. nr.2/2021 privind depozitarea deșeurilor. 
Activitățile serviciului de salubrizare ce vor face obiectul contractului de delegare sunt următoarele:
(1) eliminarea, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitul de deşeuri nepericuloase;
Obiectul contractului de delegare a gestiunii constă în dreptul şi obligaţia Operatorului de a presta serviciul de salubrizare potrivit obiectivelor și standardelor de calitate stabilite de Delegatar, respectiv activitatea de eliminare prin depozitare a deșeurilor reziduale provenite de pe raza Județului Gorj. 
Aria de deservire: activitatea din sfera Serviciul public de salubrizare delegată va fi prestat de către Operator în regim de exclusivitate pe raza următoarelor unități administrativ-teritoriale: Municipiul Târgu Jiu, Municipiul Motru, Orașul Bumbești-Jiu, Orașul Novaci, Orașul Rovinari, Orașul Târgu Cărbunești, Orașul Țicleni, Orașul Tismana, Orașul Turceni, Comuna Albeni, Comuna Alimpești, Comuna Aninoasa, Comuna Arcani, Comuna Baia de Fier, Comuna Bălănești, Comuna Bălești, Comuna Bâlteni, Comuna Bărbătești, Comuna Bengești-Ciocadia, Comuna Berlești, Comuna Bolboși, Comuna Borăscu, Comuna Brănești, Comuna Bumbești-Pițic, Comuna Bustuchin, Comuna Câlnic, Comuna Căpreni, Comuna Cătunele, Comuna Ciuperceni, Comuna Crasna, Comuna Crușeț, Comuna Dănciulești, Comuna Dănești, Comuna Dragotești, Comuna Drăguțești, Comuna Fărcășești, Comuna Glogova, Comuna Godinești, Comuna Hurezani, Comuna Ionești, Comuna Jupânești, Comuna Lelești, Comuna Licurici, Comuna Logrești, Comuna Mătăsari, Comuna Mușetești, Comuna Negomir, Comuna Padeș, Comuna Peștișani, Comuna Plopșoru, Comuna Polovragi, Comuna Prigoria, Comuna Roșia de Amaradia, Comuna Runcu, Comuna Săcelu, Comuna Samarinești, Comuna Săulești, Comuna Schela, Comuna Scoarța, Comuna Slivilești, Comuna Stănești, Comuna Stejari, Comuna Stoina, Comuna Țânțăreni, Comuna Telești, Comuna Turburea, Comuna Turcinești, Comuna Urdari, Comuna Văgiulești, Comuna Vladimir
Având în vedere necesitatea delegării activității anterior menționate, Asociația de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj) în calitate de autoritate contractantă, în numele și pe seama unităților administrativ teritoriale membre din aria delegării, a decis întocmirea prezentei strategii de contractare în vederea justificării tuturor elementelor necesare derulării unei proceduri de achiziție publică și pentru a stabili oportunitatea demarării procedurii în conformitate cu prevederile legislației în domeniu, respectiv art. 9 coroborat cu art. 21 alin. (1) și alin. (3) lit. b) din H.G. 867/2016. 
Toate datele, justificările, calculele și argumentațiile prezentate în continuare sunt preluate din conținutul și concluziile Studiului de Oportunitate. 

Documentația de achiziție va fi definitivată în consecință, respectând datele din Studiul de Oportunitate și din prezenta Strategie de Contractare.
4. Elementele strategiei de contractare

Prin intermediul strategiei de contractare se documentează deciziile din etapa de planificare, fundamentare şi pregătire a procedurii de atribuire a contractului de concesiune în legătură cu:

a) relaţia dintre obiectul, constrângerile asociate şi complexitatea contractului şi resursele disponibile la nivel de entitate contractantă;

b) contractul de concesiune propus, durata contractului şi modalitatea de îndeplinire a acestuia;

c) mecanismele de plată în cadrul contractului, alocarea riscurilor în cadrul acestuia, măsuri de gestionare a riscurilor, stabilirea penalităţilor pentru neîndeplinirea sau îndeplinirea defectuoasă a obligaţiilor contractuale;

d) justificările privind determinarea valorii estimate a contractului/acordului-cadru, precum şi orice alte elemente legate de obţinerea de beneficii pentru entitatea contractantă şi/sau îndeplinirea obiectivelor comunicate la nivelul sectorului administraţiei publice în care activează entitatea contractantă;

e) justificările privind alegerea procedurii de atribuire în situaţiile prevăzute la art. 50 alin. (2) din Lege şi, după caz, decizia de a reduce termenele în condiţiile Legii;

f) criteriile de calificare şi selecţie ce urmează a fi utilizate şi caracteristicile pieţei căreia se adresează concesiunea;

g) criteriile de atribuire şi ponderile alocate acestora;

h) orice alte elemente legate de obţinerea de beneficii pentru entitatea contractantă şi/sau îndeplinirea obiectivelor comunicate la nivelul sectorului administraţiei publice în care activează entitatea contractantă;

i) alte elemente relevante pentru îndeplinirea necesităţii entităţii contractante.
a) Relaţia dintre obiectul, constrângerile asociate şi complexitatea contractului şi resursele disponibile la nivel de entitate contractantă.
Delegarea gestiunii activității de eliminare prin depozitare a deșeurilor reziduale,  reprezintă o componentă importantă în implementarea Sistemului de Management Integrat al Deșeurilor în Județul Gorj, în scopul diminuării impactului asupra mediului și a riscurilor asupra sănătății umane. 
În cadrul Sistemelor de Management Integrat al Deșeurilor se urmărește îndeplinirea următoarele obiective:

· Creșterea gradului de acoperire a populației care beneficiază de colectarea deșeurilor municipale și de serviciile de management de calitate corespunzătoare și la tarife acceptabile;
· Reducerea cantității de deșeuri depozitate și în special a cantității de deșeuri biodegradabile;

· Creșterea cantității de deșeuri reciclate și valorificate;

· Înființarea unor structuri eficiente de management al deșeurilor;

· Reducerea numărului de situri contaminate istoric.

Toate aceste obiective sunt transpuneri din Directivele Europene și din Tratatul de aderare, care sunt de fapt obligații pe care România trebuie să le îndeplinească.

Activitatea de eliminare prin depozitare a deșeurilor reziduale, parte componentă a serviciului de salubrizare, fiind supuse regimului juridic al serviciilor de utilități publice, îi sunt aplicabile obligaţiile specifice de serviciu public în scopul asigurării unui nivel ridicat al calităţii siguranţei şi accesibilităţii, egalităţii de tratament, promovării accesului universal şi a drepturilor utilizatorilor şi are următoarele particularităţi:

  - are caracter economico-social;

  - răspunde unor cerinţe şi necesităţi de interes şi utilitate publică;

  - are caracter tehnico-edilitar;

  - are caracter permanent şi regim de funcţionare continuu;

  - regimul de funcţionare poate avea caracteristici de monopol;

  - presupune existenţa unei infrastructuri tehnico-edilitare adecvate;

  - aria de acoperire are dimensiuni locale: comunale, orăşeneşti, municipale sau judeţene; 

  - este în responsabilitatea autorităţilor administraţiei publice locale;

  - este organizată pe principii economice şi de eficienţă în condiţii care să le permită să îşi îndeplinească misiunile şi obligaţiile specifice de serviciu public;

  - modalitatea de gestiune este stabilită prin hotărâri ale autorităţilor deliberative ale administraţiei publice locale;

  - sunt furnizate/prestate pe baza principiului "beneficiarul plăteşte"; 

  - recuperarea costurilor de exploatare şi de investiţie se face prin preţuri şi tarife sau taxe şi, după caz, din alocaţii bugetare. Măsura poate implica elemente de natura ajutorului de stat, situaţie în care autorităţile administraţiei publice locale solicită avizul Consiliului Concurenţei.


Obiectivele pe care trebuie să le atingă serviciul de salubrizare care face obiectul delegării sunt următoarele:

        a) îmbunătăţirea condiţiilor de viaţă ale populaţiei;

  b) susţinerea dezvoltării economico-sociale a localităţilor;

  c) promovarea calităţii şi eficienţei serviciului de salubrizare;

  d) stimularea mecanismelor economiei de piaţă;

  e) dezvoltarea durabilă a serviciului;

  f) gestionarea serviciului de salubrizare pe criterii de transparenţă, competitivitate şi eficienţă;

  g) promovarea programelor de dezvoltare şi reabilitare a sistemului de salubrizare, pe baza unui mecanism eficient de planificare multianuală a investiţiilor;

  h) protecţia şi conservarea mediului înconjurător şi a sănătăţii populaţiei;

  i) consultarea cu utilizatorii serviciului de salubrizare, în vederea stabilirii politicilor şi strategiilor locale şi regionale în domeniu;

  j) adoptarea normelor locale referitoare la organizarea şi funcţionarea serviciului de salubrizare, precum şi a procedurilor de delegare a gestiunii acestuia;

  k) informarea periodică a utilizatorilor asupra politicilor de dezvoltare a serviciului de salubrizare, precum şi asupra necesităţii instituirii unor taxe speciale;

  l) respectarea cerinţelor din legislaţia privind protecţia mediului referitoare la salubrizarea localităţilor;

  m) respectarea cerinţelor şi obiectivelor prevăzute în planurile de gestionare a deşeurilor la nivel naţional, judeţean, inclusiv al municipiului Bucureşti.

Având în vedere complexitatea contractului de delegare a gestiunii, prezenta strategie are în vedere cele mai reprezentative elemente de aplicare și răspunde evoluției legislației în materia achizițiilor și a deșeurilor la nivel național și internațional. Strategia identifică elemente cheie care trebuie respectate în activitatea de achiziție. 

Principalele cerințe ale acestei strategii sunt după cum urmează: 

· Transparență totală și obiectivitate la toate nivelurile de achiziție, conform cerințelor legale românești și europene;

· Selectarea celor mai potriviți, calificați și competenți operatori;

· Utilizarea optimă a fondurilor alocate;

· Aplicarea standardelor naționale, internaționale și europene în specificațiile tehnice;

· Utilizarea formelor de contract acceptate la nivel național și european. 

Obiectivele strategiei de achiziție sunt stabilirea de linii directoare în achiziția de contracte de concesiune de servicii care oferă cea mai bună valoare din punct de vedere al profitabilității, eficienței și care îndeplinesc cerințele contractului. 

 Din însăși definirea obiectului contractului, rezultă o complexitate extrem de mare a acestuia.

a.1 Constrângeri identificate, efecte și modalități de atenuare

Pentru alegerea principalilor factori de justificare a tipului de contract, tipului de procedură de atribuire, precum și la stabilirea criteriilor de selecție, autoritatea contractantă a luat în considerare cele mai importante constrângeri asociate obiectului contractului, existente atât la nivel național, regional, cât și local.
i) Constrângeri generate de resursele autorității contractante pentru pregătirea, desfășurarea și finalizarea procedurii de atribuire

Resursele umane existente la nivelul activității contractante nu au la acest moment nici instruirea generală, nici numărul necesitat de un management în timp real, eficace și eficient al activităților multiple, desfășurate de operatori numeroși, în paralel cu obligația de dezvoltare a sistemului și de consultare permanentă a utilizatorilor. 

Participarea conștientă și informată a utilizatorilor la implementarea și dezvoltarea planurilor și programelor de exploatare (operare propriu-zisă, dar și toate celelalte activități), ca și a planurilor asociate (al forței de muncă, SSM, sănătate și situații speciale, etc.) vor fi întocmite de către operatori. Operatorul va asocia resursele necesare (umane, materiale și bănești, prezentate corespunzător în ofertele lor), în vederea executării tuturor activităților prezentate în oferte.

ii) Constrângeri generate de numărul și capacitatea operatorilor autorizați existenți pentru atribuirea gestiunii activităților care fac obiectul contractului de delegare

Constrângerile asupra procedurii de atribuire sunt generate de: 

· gradul scăzut al colectării separate a deșeurilor municipale se transpune în cantități mari de deșeuri ajunse direct la eliminare finală prin depozitare;

· gradul mare de muncă realizată manual, tradus în număr mare de angajați la nivel de execuție primară, coroborat cu criza de personal de pe piața muncii, pune serioase probleme viitorului operator.

· există unui singur operator care poate continua activitatea, având capacitatea de organizare a activității într-o perioadă de timp extrem de mica, oerator care va continua activitatea pe care o prestează în prezent. 

În legatură cu prevederile OUG nr. 92/2021, art. 23, alin . (1) , respectiv :

“(1) Producătorul de deşeuri inițial sau, după caz, orice deţinător de deşeuri are obligaţia de a efectua operaţiunile de tratare în conformitate cu prevederile art. 4 alin. (1) - (3) şi art. 21 prin mijloace proprii sau prin intermediul unui operator economic autorizat care desfăşoară activităţi de tratare a deşeurilor sau unui operator public ori privat de colectare a deşeurilor în conformitate cu prevederile art. 4 alin. (1) - (3) şi art. 21.”

În România, procedurile folosite pentru autorizarea și respectarea condițiilor de la art. 4 și 21 (O.U.G. nr. 92/2021) menționate sunt: fie autorizarea de către Autoritatea competentă de mediu, fie înregistrarea, cu verificarea corespunzătoare a îndeplinirii condițiilor prevăzute la art. 21 din OUG nr. 92/2021, pentru operatorii care nu trebuie să dețină o autorizație integrată de mediu (definirea acestor operatori este precizată în art. 34-36 ale OUG nr. 92/2021) și licențierea acestora.

Deși delegarea este permisă, conform OUG nr.92/2021, pentru orice operator din Managementul Deșeurilor, trebuie avute în vedere obiectivele substanțial necesare pentru viitoarea activitate, respectiv:

· atingerea obiectivelor naționale privind reciclarea;

· atingerea obiectivelor naționale privind devierea de la depozitare a deșeurilor.

Pentru atingerea acestor obiective, autoritatea contractantă trebuie să se asigure că Operatorul participant la procedură va trebui să aibă o minimă experiență similară anterioară în gestionarea deșeurilor. De aceea, va fi necesară demonstrarea experienței similare prin prezentarea unor contracte (trecute și care s-au încheiat din alte motive decât culpa operatorului) ori în desfășurare (având însă la momentul depunerii ofertelor, o vechime de cel puțin un an) în cadrul cărora Operatorul economic ofertant (Lider de Asociere sau Asociat sau Subcontractor denumit) să fii desfășurat activități similare celor care fac obiectul viitorului contract.

iii) Constrângeri determinate de complexitatea activității.

Din punct de vedere tehnic, activitatea are un grad foarte înalt de complexitate. Mai mult, ea face parte din activitățile cu impact asupra mediului și a sănătății populației, și presupune:

· o cunoaștere exhaustivă a legislației referitoare la deșeuri; 

· o cunoaștere competentă a caracteristicilor deșeurilor deșeurilor reziduale, dar și a specificațiilor pe care deșeul colectat trebuie să le întrunească pentru acceptarea ulterioară a  acestora în cadrul depozitului de deșeuri;

· cunoașterea și aplicarea cerințelor privind monitorizarea de proces și de mediu, a standardelor și normelor aplicabile;

· cunoașterea și aplicarea de măsuri și planuri de reducere și/sau eliminare a efectelor evenimentelor de mediu, inclusiv în cazul unor situații speciale;

· o experiență dezvoltată în legatură cu recrutarea și formarea continuă a forței de muncă;

· proceduri operaționale și de asigurare a calității verificate și stabile;

· o foarte bună cunoaștere a aspectelor de securitate a muncii și de pază împotriva incendiilor;

· experiența dezvoltată în achiziția și prelucrarea de date, inclusiv direct de la obiectele implicate în proces, în analiza și raportarea coerentă a acestora.

Întrucât este imposibil ca în cadrul procedurii să fie prezentate planuri și programe aplicabile ca atare în mod direct, autoritatea contractantă va introduce în Caietul de Sarcini și în Contract obligația ofertantului câștigător de a elabora toate planurile/programele/proceduri considerate necesare pentru acoperirea gradului de complexitate cerut de activitățile delegate  în baza unui plan preliminar de execuție a activitățiilor prezentat în ofertă, aceste planuri/programe/proceduri urmând a fi supravegheate în aplicarea și actualizarea lor periodică de către autoritatea contractantă, pe tot parcursul Contractului.

iv) Constrângeri care rezultă din modificările însemnate ale costului forței de muncă, a variației Indicelui Prețurilor de Consum Total și a celui pentru Bunurile Nealimentare și a modificărilor în piața energetică și a combustibililor 


Ajustarea tarifului se poate efectua, în conformitate cu Ordinul ANRSC nr.640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor distincte pentru gestionarea deșeurilor și a taxelor de salubrizare, prin Hotărâre AGA a ADIS Gorj.

Ajustarea tarifului se face prin aplicarea coeficientului de indexare cu evoluţia indicelui preţului de consum total (IPC total) la total cheltuieli de exploatare, fără a fi necesară fundamentarea elementelor de cheltuieli. 

Parametrul de ajustare este indicele preţurilor de consum comunicat de Institutul Naţional de Statistică.

Ajustarea tarifelor se face cu respectarea dispoziţiilor anterioare şi potrivit formulei:         

T(1) = V(1)/Q(1), unde:

    T(1) = tariful ajustat;

    Q(1) = cantitatea programată, egală cu Q(0) din fundamentarea anterioară aprobată;

    V(1) = valoarea totală ajustată, determinată de influenţele primite în cheltuielile de exploatare de evoluţia parametrului de ajustare IPC_total, calculată potrivit formulei:

    V(1) = CT(1) + CT(1) x r% + CT(1) x d%, unde:

    CT(1) = CE(1) + CF(1)

    CE(1) = CE(0) x IPC_total/100

    CE(0) = cheltuielile de exploatare, din fundamentarea anterioară aprobată;

    IPC_total = calculat pe perioada cuprinsă între luna de referinţă aferentă fundamentării anterioare şi luna corespunzătoare celui mai recent IPC_total publicat de Institutul Naţional de Statistică la data solicitării ajustării;

    CE(1) = cheltuielile de exploatare ajustate cu inflaţia;

    CF(1) = cheltuielile financiare, la acelaşi nivel cu cheltuielile financiare CF(0) din fundamentarea anterioară avizată/aprobată;

    r% = cota de profit stabilită la momentul încheierii contractului de delegare;

    d% = cota de dezvoltare.


Modificarea tarifelor se face cu respectarea dispoziţiilor Ordinului ANRSC nr.640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu aprobarea prealabilă prin Hotărâre AGA a ADIS Gorj, conform formulei:
Pm = Vm/Qm, unde:

    Pm = preţul sau tariful modificat;

    Vm = valoarea totală a activităţii/prestaţiei respective, determinată pe baza influenţelor primite în costuri de modificarea preţurilor de achiziţie a produselor şi serviciilor faţă de fundamentarea anterioară şi/sau de noile condiţii de prestare a serviciului/activităţii;

    Qm = cantitatea programată la nivelul anului în care se face propunerea.

Cantitatea programată de deşeuri Qm care se ia în calcul la modificarea nivelului tarifelor de se determină pe baza cantităţilor de deşeuri intrate la staţiile de transfer, tratare, depozit, în condiţiile concrete de prestare a activităţii.

Modificarea și ajustarea tarifelor se fac la solicitarea motivată a operatorului de salubrizare, însoțită de fișele de fundamentare ale tarifelor și memoriile tehnico-economice justificative întocmite conform Ordinului ANRSC nr.640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, prin Hotărâre AGA a ADIS Gorj.
v) Constrângeri privind personalul care va fi utilizat

Personalul angajat cu funcții de conducere este prezentat mai jos, incluzând cerințele minime care trebuiesc îndeplinite și certificările solicitate:

	Poz.
	Funcție
	Cerințe
	Certificări

	1
	Manager de contract


	Absolvent de facultate cu licență sau echivalent, cu  experiență prin participarea in cel putin un contract/proiect la nivelul caruia sa fi desfasurat activitati similare ca manager/pozitie similara în managementul deșeurilor, eliminare deșeuri sau într- o poziție echivalentă experienta profesionala de minimum 3 ani;
	Certificare de absolvire curs în domeniul Managementul deșeurilor; Diplomă de liceență sau echivalent.


	2
	Șef depozit
	Absolvent de facultate cu licență sau echivalent, cu  experiență prin participarea in cel putin un contract/proiect la nivelul caruia sa fi desfasurat activitati similare ca pozitie similara
	Certificare de absolvire curs în domeniul Managementul deșeurilor; Diplomă de liceență sau echivalent.

	3
	– Responsabil de calitate si mediu
	Va fi absolvent de facultate, cu licență sau echivalent cu instruire privind cerințele ISO 9001 si ISO 14001 și gestionarea deșeurilor (conform Legii 211/2011) și cu o experiență în domeniul  protecției mediului sau a gestionării deșeurilor sau calitate și mediu, funcția poate fi cumulată și din 2 persoane care trebuie fiecare să îndeplineasca cerințele menționate, în funcție de postul ocupat (specialist calitate, respectiv specialist mediu)
	Absolvent al unui curs de Manager al Sistemelor de management de Mediu–sau Monitor mediu înconjurator, sau  Responsabil de mediu și cu instruire privind cerințele ISO 9001 si ISO 14001 și gestionarea deșeurilor conform OG nr.21/2021

	4.
	Responsabil cu securitatea si sanatatea muncii
	1 persoana cu studii liceale (cel puțin) cu instruire în domeniul securitatii și sănătații în munca conform legislatiei în domeniu, cu exeperiența în domeniu SSM.
	Instruire în domeniul securității și sănătății în munca conform legislației în domeniu, cu exeperiența în domeniu SSM


Justificarea vechimii în domeniul managementului deșeurilor și în poziții de conducere solicitate pentru personalul de conducere rezidă din următoarele:

· Complexitatea activității, incluzând cunoașterea legislației, recunoașterea imediată a deșeurilor și clasificarea lor, cerințele de raportare, complexe și obligatorii, experiență în conducerea echipei sau a unității, elaborarea planurilor și programelor specifice, inclusiv a planului de calitate, a celui de management al mediului, etc.)

· Riscul de mediu (pentru care este eliberată o Autorizare de mediu)

· Luarea de decizii competente și rapide în condiții speciale, de forță majoră, etc.

b) Contractul de concesiune propus, durata contractului şi modalitatea de îndeplinire a acestuia;

În cazul serviciilor de utilități publice, procedura de atribuire a contractelor de delegare a gestiunii se stabilește, după caz, în baza prevederilor Legii nr. 98/2016, Legii nr. 99/2016 sau Legii nr. 100/2016. 

Procedura de atribuire aleasă este negociere fără publicare prealabilă a unui anunț de concesionare în temeiul prevederilor art.64 alin.1 lit. b) din Legea nr.100/2016, respectiv ”concurența lipsește din motive tehnice”.

În condițiile prevederilor art.64 alin.2 din același act normativ, autoritatea contractantă are dreptul de a aplica această procedură doar în cazul în care nu există o soluţie alternativă sau înlocuitoare rezonabilă, iar absenţa concurenţei nu este rezultatul unei restrângeri artificiale a parametrilor concesiunii de servicii.

Expunerea situației care a condus la alegerea procedurii de atribuire prin negociere  fără publicarea prealabilă a unui anunț de concesionare:

Depozitul conform pentru deșeuri de la Târgu Jiu, situat în Str. Carierei nr. 41, localitatea Bârsești, Municipiul Târgu Jiu, județul Gorj, aflat în operarea Soc. Polaris Mediu S.R.L., funcționează în baza Autorizației Integrate de Mediu nr. 4 din 14.10.2019, emisă de Agenția pentru Protecția Mediului Gorj, valabilă până la data de 13.10.2029. 
Conform acestui act de reglementare, depozitul este structurat pe 6 compartimente de depozitare – C1-C6 –, iar durata însumată de funcționare proiectată a întregului depozit este de aproximativ 40 de ani.

Depozitul deservește localitățile situate în județul Gorj și este integrat în Planul Județean de Gestionare a Deșeurilor Gorj (PJGD Gorj, perioada de planificare 2019-2025, fiind singurul depozit conform existent la nivelul județului Gorj.
Potrivit datelor comunicate de Asociația de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj) prin Adresa nr. 1253 din 11.08.2026, la nivelul județului Gorj, toate cele 70 de unități administrativ-teritoriale membre ADIS Gorj își elimină, prin depozitare, deșeurile reziduale exclusiv la Depozitul conform de la Târgu Jiu, operat de Soc. Polaris Mediu S.R.L., fie în baza unor contracte de depozitare încheiate direct cu operatorul (cazul Municipiului Târgu Jiu și al Orașului Bumbești-Jiu), fie, pentru celelalte UAT-uri, prin intermediul operatorilor de salubrizare (colectare-transport) care predau deșeurile spre eliminare finală la acest depozit. Cantitatea totală de deșeuri eliminată final prin depozitare la nivelul județului Gorj în anul 2025 a fost de aproximativ 65.000 de tone.
Depozitul de la Târgu Jiu funcționează în baza Contractului de delegare a gestiunii serviciului public de salubrizare – activitatea de depozitare a deșeurilor – al Municipiului Târgu Jiu, prin concesiune, nr. 43474 din 07.12.2006, încheiat între Municipiul Târgu Jiu și Soc. Polaris Mediu S.R.L., contract care a făcut obiectul a 14 acte adiționale, ultimul fiind Actul adițional nr. 14/12.03.2025. În temeiul acestui contract, Soc. Polaris Mediu S.R.L. a realizat, din fonduri proprii, investițiile solicitate de Municipiul Târgu Jiu pentru înființarea și extinderea succesivă a depozitului (compartimentele/celulele de depozitare C1, C2 și C3, precum și infrastructura tehnică aferentă – sisteme de impermeabilizare, drenaj și colectare a levigatului, stație de epurare a levigatului, sistem de colectare a biogazului, foraje de monitorizare, împrejmuire etc.).
În prezent, la nivelul depozitului se află în operare compartimentul (celula) C3, cu o suprafață de 41.910 mp și o durată de funcționare proiectată de 14 ani, compartimentele C1 și C2 fiind epuizate. Investițiile realizate de Soc. Polaris Mediu S.R.L. pentru execuția celulei C3 și a infrastructurii conexe nu sunt amortizate, întrucât durata de funcționare proiectată a acestei celule nu s-a scurs, recuperarea investiției realizându-se, prin mecanismul tarifar aplicabil, pe toată durata de exploatare a celulei. Preluarea de către un alt operator a unei celule aflate în operare, cu investiții neamortizate, ridică dificultăți tehnice și economice majore: fie ar presupune despăgubirea integrală a operatorului actual pentru valoarea neamortizată a investițiilor (cu impact direct asupra bugetelor publice ale UAT-urilor membre ADIS Gorj), fie ar genera riscul unor litigii și întreruperea continuității serviciului de eliminare a deșeurilor la nivelul întregului județ, cu un risc major pentru sănătatea publică și pentru mediu.
De asemenea, este de menționat faptul că, la momentul încheierii Contractului nr. 43474/07.12.2006, Municipiul Târgu Jiu a estimat o cantitate anuală de aproximativ 100.000 tone/an deșeuri destinate depozitării, cantitate pe baza căreia au fost dimensionate investițiile realizate de Soc. Polaris Mediu S.R.L. În fapt, cantitățile depozitate anual s-au situat constant sub această estimare, respectiv între 65.000 și 70.000 tone/an, ceea ce a condus la o durată de viață (de exploatare) efectivă mai mare a fiecărei celule de depozitare față de cea avută în vedere la proiectare. Această împrejurare confirmă, o dată în plus, că investițiile realizate de operator nu sunt amortizate la acest moment și că recuperarea lor este condiționată de continuarea exploatării, de către același operator, a celulei aflate în prezent în operare (C3), pe durata rămasă de funcționare a acesteia.
Potrivit art. 32 alin. (3) din Legea nr. 51/2006, republicată, cu modificările și completările ulterioare: „Durata contractelor de delegare a gestiunii este limitată. Pentru contractele de delegare a gestiunii a căror durată estimată este mai mare de 5 ani, aceasta se stabilește, după caz, în conformitate cu prevederile Legii nr. 98/2016, ale Legii nr. 99/2016 și ale Legii nr. 100/2016 și nu va depăși durata maximă necesară recuperării investițiilor prevăzute în sarcina operatorului/operatorului regional prin contractul de delegare.” În același sens, art. 16 alin. (2) din Legea nr. 100/2016 privind concesiunile de lucrări și concesiunile de servicii prevede că, pentru concesiunile a căror durată estimată depășește 5 ani, durata maximă nu poate depăși timpul estimat în mod rezonabil necesar concesionarului pentru recuperarea costurilor investițiilor efectuate, împreună cu un profit rezonabil asupra capitalului investit. Prin urmare, durata contractului de delegare a gestiunii activității de depozitare trebuie stabilită prin raportare directă la perioada necesară amortizării investițiilor realizate de Soc. Polaris Mediu S.R.L., respectiv la durata de funcționare rămasă a celulei C3 aflate în operare.
Prelungirea Contractului nr. 43474/07.12.2006 nu mai este posibilă prin act al Municipiului Târgu Jiu, întrucât, ulterior încheierii acestuia, la nivelul județului Gorj a fost înființată, în anul 2008, Asociația de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj), asociație al cărei membru este, printre altele, și Municipiul Târgu Jiu. Prin Statutul Asociației, unitățile administrativ-teritoriale membre, inclusiv Municipiul Târgu Jiu, au mandatat ADIS Gorj să exercite, în numele și pe seama lor, dreptul de a delega gestiunea serviciilor de utilități publice, inclusiv a activității de depozitare a deșeurilor, conform art. 10 din Legea nr. 51/2006. Ca urmare a acestui mandat, competența de a decide asupra modalității de gestiune și de a încheia, respectiv de a prelungi, contracte de delegare pentru activitatea de depozitare a deșeurilor reziduale la nivelul județului Gorj revine exclusiv ADIS Gorj, Municipiul Târgu Jiu nemaiputând acționa individual în această privință.
Depozitul conform de la Târgu Jiu este de interes județean, fiind singurul depozit conform existent la nivelul județului Gorj, integrat în Planul Județean de Gestionare a Deșeurilor Gorj, care deservește, conform celor arătate mai sus, toate cele 70 de unități administrativ-teritoriale membre ADIS Gorj. Această exclusivitate teritorială este confirmată și de art. 20 alin. (2) lit. e) din Legea nr. 101/2006 a serviciului de salubrizare a localităților, potrivit căruia operatorul căruia i s-a delegat gestiunea activității de administrare a depozitelor de deșeuri beneficiază de exclusivitatea prestării serviciului pe raza unităților administrativ-teritoriale membre ale asociației care a atribuit contractul de delegare.
De asemenea, conform prevederilor art. V alin. (2) din OUG nr. 133/2022, modificată prin OUG nr. 30/2023: „Până la data de 31 decembrie 2023, autoritățile administrației publice locale ale unităților/subdiviziunilor administrativ-teritoriale sau, după caz, asociațiile de dezvoltare intercomunitară, pe baza mandatului special primit de la unitățile/subdiviziunile administrativ-teritoriale membre, au obligația ca pentru activitățile de sortare, tratare și/sau depozitare, prin eliminare, a deșeurilor municipale prestate de operatori numai pe baza autorizației de mediu să atribuie contractele de delegare a gestiunii activității/activităților respective, în vederea conformării cu prevederile art. II pct. 16 și pct. 33, referitor la prevederile art. 14^4 și art. 32^1.” Întrucât Soc. Polaris Mediu S.R.L. prestează activitatea de depozitare pentru toate localitățile componente ale județului Gorj, mai puțin municipiul Tg. Jiu, numai pe baza Autorizației Integrate de Mediu nr. 4/14.10.2019, fără a avea încheiat, la acest moment, un contract de delegare a gestiunii cu ADIS Gorj (contractul existent fiind încheiat, în anul 2006, direct cu Municipiul Târgu Jiu, anterior înființării ADIS Gorj), se impune ca ADIS Gorj, în numele și pe seama unităților administrativ-teritoriale membre și în baza mandatului acordat de acestea (inclusiv Consiliul Județean Gorj și municipiul Tg. Jiu) prin Statutul Asociației, să procedeze la demararea procedurii de delegare a gestiunii activității de eliminare prin depozitare către Soc. Polaris Mediu S.R.L., în conformitate cu legislația achizițiilor publice, respectiv prin procedura de negociere fără publicare prealabilă, după cum urmează:
a)
Prin aplicarea prevederilor art. 104 alin. 1 lit. b) din Legea nr. 98/2016, contractul fiind în acest caz un contract de servicii;
b)
Prin aplicarea prevederilor art. 64 alin. 1 lit. b) din Legea nr. 100/2016, contractul fiind în acest caz un contract de concesiune de servicii.
Întrucât analiza riscurilor indică faptul că majoritatea riscurilor contractului vor fi preluate de către operator – aspect confirmat și de natura Contractului nr. 43474/07.12.2006, încheiat tot prin concesiune –, acest fapt presupune existența unui contract de delegare a gestiunii atribuit în baza Legii nr. 100/2016 privind concesiunile de lucrări și concesiunile de servicii.
Verificarea condițiilor prevăzute de art. 64 și art. 65 din Legea nr. 100/2016, conform obligației instituite de art. 72 din H.G. nr. 867/2016, relevă faptul că, în speță, sunt incidente motivele prevăzute la art. 64 alin. (1) lit. b) (lipsa concurenței din motive tehnice) și lit. c) (existența unui drept exclusiv) din Legea nr. 100/2016, iar nu motivul prevăzut la art. 65 din același act normativ (aplicabil exclusiv situației în care, într-o procedură de atribuire inițiată anterior prin licitație deschisă sau dialog competitiv, nu a fost depusă nicio ofertă/solicitare de participare sau au fost depuse numai oferte neconforme/inacceptabile) – situație care nu este incidentă în cauză, întrucât nu a fost derulată anterior o astfel de procedură. Prin urmare, încadrarea juridică a procedurii de negociere fără publicare prealabilă pe temeiul art. 64 alin. (1) lit. b) și lit. c) din Legea nr. 100/2016 este cea corectă.

Având în vedere cele mai sus expuse și întrucât lipsa concurenței din motive tehnice este evidentă atâta timp cât:
-
pe raza Județului Gorj există un singur depozit conform, Depozitul de la Târgu Jiu, aflat în operarea Soc. Polaris Mediu S.R.L., în baza unui contract de concesiune încă în derulare (nr. 43474/07.12.2006) și a unei Autorizații Integrate de Mediu (nr. 4/14.10.2019) emise exclusiv pe numele acestui operator;
-
Soc. Polaris Mediu S.R.L. a realizat, cu fonduri proprii, investițiile necesare exploatării celulei C3, aflată în prezent în operare, investiții care nu sunt amortizate, iar durata contractului de delegare trebuie stabilită prin raportare la perioada necesară amortizării acestora, conform art. 32 alin. (3) din Legea nr. 51/2006 și art. 16 alin. (2) din Legea nr. 100/2016;
-
preluarea de către un alt operator a celulei C3, aflată în operare, ar presupune fie duplicarea unei infrastructuri deja existente și funcționale (cu efecte negative asupra utilizării eficiente a fondurilor publice, dar și imposibil operațional întrucât nu există teren disponibilizat pentru edificarea unei alte celule de depozitare), fie despăgubirea operatorului actual pentru investițiile neamortizate;
-
eliminarea deșeurilor trebuie să se facă cât mai aproape de locul de generare, pentru respectarea principiului proximității prevăzut de O.G. nr. 2/2021;
-
Soc. Polaris Mediu S.R.L. deține, la acest moment, în baza Contractului de concesiune nr. 43474/07.12.2006, dreptul exclusiv de exploatare a terenului și a infrastructurii depozitului de la Târgu Jiu, precum și dreptul exclusiv de operare conferit de Autorizația Integrată de Mediu nr. 4/14.10.2019, emisă exclusiv pe numele acestui operator, aspect ce se circumscrie motivului prevăzut de art. 64 alin. (1) lit. c) din Legea nr. 100/2016 (existența unui drept exclusiv);
-
utilizarea Depozitului conform de la Târgu Jiu de către toate UAT-urile din județ este prevăzută prin Planul Județean de Gestionare a Deșeurilor Gorj,
ne aflăm în situația aplicării prevederilor art. 64 alin. 1 lit. b) din Legea nr. 100/2016 cu operatorul Soc. Polaris Mediu S.R.L.

Stabilirea duratei contractuale

În conformitate cu art. 32 alin. (3) din Legea nr. 51/2006: ”(3) Durata contractelor de delegare a gestiunii este limitată. Pentru contractele de delegare a gestiunii a căror durată estimată este mai mare de 5 ani, aceasta se stabileşte, după caz, în conformitate cu prevederile Legii nr. 98/2016, ale Legii nr. 99/2016 şi ale Legii nr. 100/2016 şi nu va depăşi durata maximă necesară recuperării investiţiilor prevăzute în sarcina operatorului/operatorului regional prin contractul de delegare. În cazul gestiunii directe, autorităţile administraţiei publice locale, cu excepţia celor care sunt membre ale asociaţiilor de dezvoltare intercomunitară, sunt obligate ca, periodic, respectiv o dată la 5 ani, să facă analize privind eficienţa economică a serviciului, respectiv să schimbe modalitatea de gestiune a serviciilor publice, după caz.”

Având în vedere:
-
perioada foarte mare de timp necesară identificării unui teren pretabil pentru edificarea unui nou depozit ecologic, obținerii autorizațiilor necesare, derulării procedurii de licitație publică, precum și perioada efectivă de construire, autorizare și punere în funcțiune a unui asemenea obiectiv;
-
prevederile Planului Județean de Gestionare a Deșeurilor Gorj, potrivit cărora Depozitul conform de la Târgu Jiu este singurul depozit conform existent la nivelul județului, structurat pe 6 compartimente de depozitare (C1-C6), cu o durată însumată de funcționare proiectată de aproximativ 40 de ani, din care compartimentele C1 și C2 sunt epuizate, iar compartimentul C3 se află în prezent în operare;
-
faptul că investițiile realizate de Soc. Polaris Mediu S.R.L. pentru execuția compartimentului C3 și a infrastructurii conexe nu sunt amortizate la acest moment, recuperarea acestora fiind condiționată de continuarea exploatării, de către același operator, a compartimentului aflat în prezent în operare, pe durata rămasă de funcționare a acestuia, astfel cum s-a arătat pe larg la secțiunea „Expunerea situației” de mai sus;
-
Contractul de concesiune nr. 43474/07.12.2006, încheiat între Municipiul Târgu Jiu și Soc. Polaris Mediu S.R.L., precum și actele adiționale la acesta (1-14, ultimul fiind Actul adițional nr. 14/12.03.2025), în baza cărora au fost realizate investițiile menționate;
-
mandatul acordat ADIS Gorj, prin Statutul Asociației, de către unitățile administrativ-teritoriale membre, inclusiv de Municipiul Târgu Jiu, pentru delegarea gestiunii activității de eliminare prin depozitare a deșeurilor reziduale la nivelul județului Gorj, Municipiul Târgu Jiu nemaiputând acționa individual în această privință;
-
Autorizația Integrată de Mediu nr. 4 din 14.10.2019, emisă de Agenția pentru Protecția Mediului Gorj, valabilă până la data de 13.10.2029, care deservește localitățile situate în județul Gorj și este integrată în Planul Județean de Gestionare a Deșeurilor Gorj, fiind singurul depozit conform existent la nivelul județului Gorj, durata contractuală se stabilește la 5 ani (60 de luni), perioadă considerată suficientă pentru a permite continuarea amortizării investițiilor realizate de Soc. Polaris Mediu S.R.L. pentru compartimentul C3 aflat în prezent în operare (a cărui durată de funcționare rămasă depășește perioada de 5 ani), urmând ca, la finalul acestei durate, necesitatea continuării delegării către același operator sau demararea unei noi proceduri de atribuire să fie reevaluată în funcție de stadiul de amortizare a investițiilor și de capacitatea de depozitare rămasă disponibilă, sau până la epuizarea capacității de depozitare, în situația în care aceasta intervine anterior perioadei de delegare.
Tipul de contract propus 
Deoarece salubrizarea localităților face parte din sfera serviciilor comunitare de utilități prin care se asigură satisfacerea nevoilor esențiale de utilitate și interes public general cu caracter social ale colectivităților locale, Legea 51/2006 a serviciilor comunitare de utilități publice reglementează forma viitorului contract de delegare și modalitatea de îndeplinire a acestuia.

Gestiunea serviciilor de utilități publice se organizează și se realizează în două modalități: gestiunea directă și gestiunea delegată. Modalitatea de gestiune a serviciilor de utilități publice se stabilește prin hotărâri ale autorităților deliberative ale unităților administrativ-teritoriale, în baza unui studiu de oportunitate, de necesitatea asigurării celui mai bun raport preț/calitate, de interesele actuale și de perspectivă ale unităților administrativ-teritoriale, precum și de mărimea și complexitatea sistemelor de utilități publice.  

Viitorul contract de delegare a gestiunii activității de eliminare prin depozitare a deșeurilor reziduale,  se supune modalității gestiunii delegate. Gestiunea delegată este modalitatea de gestiune în care asociația de dezvoltare intercomunitară, în numele și pe seama unităților administrativ-teritoriale membre, atribuie unui operator o parte din competențele și responsabilitățile privind prestarea serviciilor de utilități publice, pe baza unui contract, denumit contract de delegare a gestiunii. 

Conform prevederilor art.29 din Legea nr.51/2006:

“(7) Contractul de delegare a gestiunii este un contract încheiat în formă scrisă, prin care unităţile administrativ-teritoriale, individual sau în asociere, după caz, în calitate de delegatar, atribuie, prin una dintre modalităţile prevăzute de lege, pe o perioadă determinată, unui operator, în calitate de delegat, care acţionează pe riscul şi răspunderea sa, dreptul şi obligaţia de a furniza/presta integral un serviciu de utilităţi publice ori, după caz, numai unele activităţi specifice acestuia, inclusiv dreptul şi obligaţia de a administra şi de a exploata infrastructura tehnico-edilitară aferentă serviciului/activităţii furnizate/prestate, în schimbul unei redevenţe, după caz. Contractul de delegare a gestiunii poate fi încheiat de asociaţia de dezvoltare intercomunitară având ca scop serviciile de utilităţi publice în numele şi pe seama unităţilor administrativ-teritoriale membre, care au calitatea de delegatar. Contractul de delegare a gestiunii este asimilat actelor administrative şi intră sub incidenţa prevederilor Legii nr. 554/2004, cu modificările şi completările ulterioare.

(8) Contractul de delegare a gestiunii serviciilor de utilităţi publice poate fi:

  a) contract de concesiune de servicii;

  b) contract de achiziţie publică de servicii.

(9) În cazul serviciilor de utilităţi publice, astfel cum sunt definite la art. 1 alin. (2), procedura de atribuire a contractelor de delegare a gestiunii se stabileşte, după caz, în baza prevederilor Legii nr. 98/2016, Legii nr. 99/2016 şi Legii nr. 100/2016

(10) Contractul de delegare a gestiunii va fi însoţit în mod obligatoriu de următoarele anexe:

  a) caietul de sarcini privind furnizarea/prestarea serviciului;

  b) regulamentul serviciului;

  c) inventarul bunurilor mobile şi imobile, proprietate publică sau privată a unităţilor administrativ-teritoriale, aferente serviciului;

  d) procesul-verbal de predare-preluare a bunurilor prevăzute la lit. c);

  e) indicatori tehnici corelaţi cu ţintele/obiectivele asumate la nivel naţional.

(11) Contractul de delegare a gestiunii cuprinde în mod obligatoriu clauze referitoare la:

  a) denumirea părţilor contractante;

  b) obiectul contractului, cu indicarea activităţilor din sfera serviciului de utilităţi publice ce urmează a fi furnizate/prestate în baza contractului de delegare a gestiunii, astfel cum sunt prevăzute în legile speciale;

  c) durata contractului;

  d) aria teritorială pe care vor fi prestate serviciile;

  e) drepturile şi obligaţiile părţilor contractante cu privire la furnizarea/prestarea serviciului şi la sistemul de utilităţi publice aferent, inclusiv conţinutul şi durata obligaţiilor de serviciu public;

  f) modul de repartizare a riscurilor între părţi, în cazul contractelor de concesiune;

  g) natura oricăror drepturi exclusive sau speciale acordate delegatului;

  h) sarcinile şi responsabilităţile părţilor cu privire la investiţii/programele de investiţii, precum reabilitări, modernizări, obiective noi, extinderi, inclusiv modul de finanţare a acestora;

  i) indicatorii de performanţă privind calitatea şi cantitatea serviciului şi modul de monitorizare şi evaluare a îndeplinirii acestora;

  j) preţurile/tarifele pe care delegatul are dreptul să le practice la data începerii furnizării/prestării serviciului, precum şi regulile, principiile şi/sau formulele de ajustare şi modificare a acestora;

  k) compensaţia pentru obligaţiile de serviciu public în sarcina delegatului, dacă este cazul, cu indicarea parametrilor de calcul, control şi revizuire a compensaţiei, precum şi modalităţile de evitare şi recuperare a oricărei supracompensaţii;

  l) modul de facturare a contravalorii serviciilor furnizate/prestate direct utilizatorilor şi/sau delegatarului, după caz;

  m) nivelul redevenţei sau al altor obligaţii, după caz; la stabilirea nivelului redevenţei, autoritatea publică locală va lua în considerare valoarea calculată similar amortizării pentru mijloacele fixe aflate în proprietate publică şi puse la dispoziţie operatorului odată cu încredinţarea serviciului/activităţii de utilităţi publice şi gradul de suportabilitate al populaţiei. Nivelul redevenţei se stabileşte în mod transparent şi nediscriminatoriu pentru toţi potenţialii operatori de servicii de utilităţi publice, utilizându-se aceeaşi metodologie de calcul;

  n) garanţia de bună execuţie a contractului, cu indicarea valorii, modului de constituire şi de executare a acesteia;

  o) răspunderea contractuală;

  p) forţa majoră;

  q) condiţiile de revizuire a clauzelor contractuale;

  r) condiţiile de restituire sau repartiţie, după caz, a bunurilor, la încetarea din orice cauză a contractului de delegare a gestiunii, inclusiv a bunurilor rezultate din investiţiile realizate;

  s) menţinerea echilibrului contractual;

  t) cazurile de încetare şi condiţiile de reziliere a contractului de delegare a gestiunii;

  u) forţa de muncă;

  v) alte clauze convenite de părţi, după caz.

Prin urmare, în contextul prevederilor art. 29 alin. (8), precum și ale art. 29 alin. (9) din Legea nr. 51/2006, potrivit cărora procedura de atribuire a contractelor de delegare a gestiunii se stabilește în baza prevederilor legislației achizițiilor publice, rezultă că autoritățile contractante pot opta, în vederea delegării gestiunii serviciului public de salubrizare, fie pentru contracte de achiziție publică de servicii, fie pentru contracte de concesiune de servicii, prin aplicarea procedurilor stabilite potrivit Legii nr. 98/2016, respectiv Legii nr. 100/2016.

Legea permite autorităților administrației publice locale să delege gestiunea uneia sau mai multor activități componente ale serviciului, respectiv art. 14 alin. (2) din Legea 101/2006 privind serviciul de salubrizare a localităților “gestiunea directă sau gestiunea delegate, după caz, se poate acorda pentru una ori mai multe activități prevăzute la art. 2 alin. (3)”. Statutul  ADIS Gorj prevede ca modalitate obligatorie de delegare, modalitatea gestiunii delegate. De aceea cu ocazia încheierii contractului de delegare, atunci când este formulat obiectul acestuia, trebuie stipulat expres și în mod clar care sunt activitățile delegate .
Modalitatea de implementare a contractului

Contractul de delegare prin concesiune a gestiunii activității de eliminare prin depozitare a deșeurilor reziduale în județul Gorj, fiind un contract de concesiune are toate caracteristicile acestui tip de contract: solemn, sinalagmatic, cu titlu oneros și cu executare succesivă în timp, constitutiv de drepturi reale și încheiat pe o perioadă determinată de 5 ani (60 de luni). 
Având în vedere faptul că acest contract este un contract de concesiune de servicii de salubrizare, domeniu dinamic atât din punctul de vedere al inovării și a soluțiilor tehnologice aplicabile cât și din punctul de vedere a obiectivelor legale impuse de legislația de mediu, prestarea acestor servicii poate fi realizată prin diverse modalități de către operatorul desemnat în urma procedurii. Autoritatea contractantă nu a dorit să limiteze posibilitățile ofertantului de a-și proiecta oferta tehnico-financiară prin indicarea unei modalități precise de executare, dar a impus criterii de evaluare obiective, stricte, prin care va putea fi evaluată activitatea prestată de operatorul desemnat. Astfel, Autoritatea contractantă urmărește să obțină cel mai bun tarif pentru utilizatorii serviciului, lăsând ofertantului libertate în ceea ce privește modalitatea concretă de executare, dar limitând concomitent, prin indicatorii de performanță și penalitățile asociate neîndeplinirii acestora, posibilitățile de executare necorespunzătoare a contractului.

Un alt mecanism care asigura o buna derulare a contractului este reprezentat de garanția de buna execuție a contractului. Prin aceasta, operatorul garantează pecuniar autoritatea contractanta de executarea contractului în parametrii impuși prin clauzele contractuale, orice nerespectare a acestora conducând la consecințe financiare în sarcina operatorului.

Concesionarul se obligă să constituie în termen de 5 de zile de la semnarea contractului, garanția de bună execuție în cuantum de 2 % din aceasta valoarea contractului. Garanția poate fi constituită prin orice formă prevăzută legal la data constituirii acesteia.

Garanția trebuie menținută în vigoare pe toata durata executării contractului. 

Constituirea garanției în termen de 5 de zile de la încheierea contractului, obligația de a întregi valoarea garanției pe durata executării contractului, obligația de reîntregire sau reconstituire a garanției ca urmare a executării acesteia în tot sau în parte și obligația de a menține garanția valabilă în mod continuu, pe întreaga durată a executării contractului, constituie obligații de rezultat.

Dacă pe parcursul derulării contractului intervin decalaje economice importante în sensul în care condițiile existente la semnarea contractului cu privire la costuri și beneficii se schimbă într-un mod în care operatorul nu mai înregistrează profit din operarea sistemului de salubrizare, acesta are posibilitatea, în conformitate cu legislația în vigoare, să solicite modificarea sau ajustarea tarifelor aferente Serviciului sau restabilirea echilibrului contractual.
Tarifele se stabilesc, se ajustează sau se modifică potrivit prevederilor legale în vigoare (Ordinul nr. 640/2022 al ANRSC privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților).

c) Mecanismele de plată în cadrul contractului, alocarea riscurilor în cadrul acestuia, măsuri de gestionare a riscurilor, stabilirea penalităţilor pentru neîndeplinirea sau îndeplinirea defectuoasă a obligaţiilor contractuale.
Mecanismele de plată în cadrul contractului

Contravaloarea Serviciului prestat pe Aria Delegării, se facturează de către Delegat cu respectarea termenului de emitere și scadență a facturii, precum și a penalităților aplicate în caz de neplată, prevăzute la art. 42 alin. (9) și (10) din Legea serviciilor comunitare de utilități publice nr. 51/2006, republicată, cu modificările și completările ulterioare, astfel:
· S.C. Polari M Holding S.R.L. pentru deșeurile colectate și predate în vederea eliminării finale prin depozitare provenite de pe raza: Municipiului Târgu Jiu și din Bumbegti Jiu;

· u.a.t. Turceni pentru deșeurile colectate și predate în vederea eliminării finale prin depozitare predate de către operatorul Soc. Turcenisal provenite de pe raza u.a.t. Turceni;

· Direcției Publice Motru pentru deșeurile colectate și predate în vederea eliminării finale prin depozitare provenite de pe raza u.a.t. Motru;

· S.C. Matsalubris pentru deșeurile colectate și predate în vederea eliminării finale prin depozitare provenite de pe raza u.a.t.  Matasari;

· S.C. Util Local Blăgești pentru deșeurile colectate și predate în vederea eliminării finale prin depozitare provenite de pe raza u.a.t.  Blăgești;

· u.a.t. Târgu Cărbunegti, Țicleni, Bărbătești, Vladimir, Hurezani, Licurici și Logrești pentru deșeurile colectate și predate în vederea eliminării finale prin depozitare de către operatorul S.C. Salurbis Gilort provenite de pe raza u.a.t. Târgu Cărbunegti, Țicleni, Bărbătești, Vladimir, Hurezani, Licurici și Logrești;
· u.a.t. Jupănești, Săulești, Berlești pentru deșeurile colectate și predate în vederea eliminării finale prin depozitare de către operatorul S.C. Jupsal provenite de pe raza u.a.t. Jupănești, Săulești, Berlești; 

· ADIS Gorj pentru deșeurile colectate și predate în vederea eliminării finale prin depozitare de către operatorul lridex Group Salubrizare provenite de pe raza u.a.t. orașele Novaci, Rovinari și Tismana și comunele: Aninoasa, Arcani, Alimpești, Albeni, Bălănești, Bolboși, Borăscu, Bâlteni, Baia de Fier, Bengești-Ciocadia, Brănești, Bumbești-Pitic, Bustuchin, Câlnic, Căpreni, Cătunele, Crușeț, Crasna, Dănciulești, Dănești, Drăguțești, Fărcășești, Godinești, Glogova, Ionești, Lelești, Negomir, Plopșoru, Prigoria, Polovragi, Roșia de Amaradia, Stejari, Stoina, Samarinești, Săcelu, Schela, Scoarța, Stănești, Telești, Țânțăreni, Turcinești, Urdari, Turburea, Slivilești, Ciuperceni, Mușețești , Văgiulești.

În ceea ce privește tarifele aferente activităților delegate (tarifele operatorului) prin contractul de concesiune din cadrul prezentei proceduri de atribuire, și care urmează a fi ofertate de către operator acestea sunt următoarele:

T1 = tariful pentru eliminarea, prin depozitare, a deşeurilor reziduale şi reziduurilor, tariful de depozitare - T depozitare ................ lei/tonă;
Contravaloarea contribuției pentru economia circulară se va adăuga separat pe factura emisă, conform cantităților depozitate.
Alocarea riscurilor în cadrul contractului, măsuri de gestionare a acestora

La alocarea riscurilor a fost aplicată ca regulă generală aceea ca riscul trebuie suportat de către partea care îl poate atenua în cea mai mare măsura și/sau care poate controla cel mai bine consecințele. Astfel, fiecare parte își va asuma riscuri pe care va fi în măsură să le gestioneze în vederea asigurării fezabilității economice a contractului.

Trebuie precizat ca sunt excluse riscurile prevăzute în contractul dintre părți și pentru care există prevederi contractuale.

Nu sunt considerate riscuri toate condițiile stipulate în Documentația de atribuire, condiții ce trebuie îndeplinite de către Delegat (ex. asigurarea cu personal, dotare minimală, autorizări și experiență relevantă, sisteme de management etc). În această categorie sunt cuprinse toate angajamentele asumate ca atare prin ofertă de către Delegat. Prin urmare, toate acestea sunt responsabilități exclusive ale Delegatului pe toată durata de derulare a Contractului.

În tabelul de mai jos sunt prezentate riscurile asociate activității delegate:

	Nr.
	Denumirea riscului
	Descrierea riscului
	Alocare
	Managementul riscului

	
	
	
	Autoritatea contractanta
	Delegatul/

Operatorul
	

	RISCURI ASOCIATE PUNERII ÎN EXECUTARE A CONTRACTULUI

	1. 
	Intârzieri la

autorizarea activității
	Activitatea de eliminare prin  depozitare a deșeurilor necesită obținerea unei autorizari cel putin din punct de vedere al protectiei mediului.

Particularitățile amplasamentului stabilit pentru realizarea bazei logistice determină un anumit calendar al procedurii de autorizare.

In anumite situații pot exista întârzieri în autorizarea activității și pot apărea costuri suplimentare (impuse de autoritățile competente), care nu au fost luate în calcul la realizarea ofertei.
	
	100%
	Analizând toate posibilele implicații legate de vecinatăți (folosințe prezente și viitoare), zone sensibile, reglementarile la nivel local, Operatorul trebuie să analizeze cu atentie amplasamentele.

Eventualele costuri suplimentare vor fi suportate în întregime de către Operator, fără a fi îndreptățit de a solicita o ajustare de tarif.

	2. 
	Incompatibilități între echipamentele utilizate
	Din cauza incompatibilității dintre echipementele utilizate în prestarea servciului, serviciul nu poate fi prestat la standardele stabilite.
	
	100%
	Acest risc nu poate fi invocat deoarece conform Caietului de sarcini Operatorul este cel în sarcina căruia cade asigurarea infrastructurii de operare.

	RISCURI REFERITOARE LA PERIOADA DE OPERARE

	3. 
	Cantitatea de deșeuri ce trebuie depozitată este mai mare/mai mică decăt cea planificată
	In anumite situații, cantitățile de deșeuri ce trebuie depozitate sunt semnificativ mai mari/mai mici decât cantitățile estimate prin Caietul de sarcini. 
	
	100%
	Prin caietul de sarcini se arată faptul că toate cantităţile de deşeuri sunt estimate. Operatorul poate solicita modificarea tarifului conform Ordinului ANRSC nr.640/2022.

	4. 
	Cerinte suplimentare privind reglementarile de mediu - taxe
	Pe parcursul derularii contractului de delegare actele de reglementare suportă modificări și sunt introduse noi taxe aplicabile.


	50%
	50%
	Orice taxă/impunere financiară nou aparută pe parcursul derulării contractului care se aplica Operatorului și care nu a existat la momentul depunerii Ofertei, Operatorul este îndreptățit la recuperarea costurilor prin o eventuală ajustare/modificare a tarifului.

Raționamentul de mai sus se aplică exclusiv situațiilor de operare conformă a serviciului. Orice situație de practică neconformă este în sarcina Operatorului. 

	5. 
	Cerințe tehnice suplimentare privind reglementarile de mediu
	Pe parcursul derulării contractului de delegare actele de reglementare suportă modificări și sunt introduse noi cerințe tehnice aplicabile.


	50%
	50%
	Orice cerință tehnică nou aparută pe parcursul derulării contractului care se aplică Operatorului și care nu a existat la momentul depunerii Ofertei, generează costuri suplimentare în activitatea Operatorului.

Acesta este îndreptățit la recuperarea costurilor (daca este cazul) și la ajustarea/modificarea tarifului.

Raționamentul de mai sus se aplică exclusiv situațiilor de operare conformă a serviciului. Orice situație de practică neconformă este în sarcina Operatorului.

	RISCURI GENERALE

	6. 
	Inflație mare
	Costurile cresc foarte mult și brusc din cauza inflatiei, fiind necesară ajustarea tarifului.
	
	100%
	Operatorul poate solicita ajustarea tarifului conform Ordinului ANRSC nr.640/2022.

	7. 
	Insolventa Operatorului
	Constatarea intrării în incapacitate de plată a Operatorului. Serviciul nu mai poate fi prestat.
	50%
	50%
	Documentația de atribuire va fi întocmită de așa natura încât Operatorul identificat să fie solvabil.

In cazul în care Operatorul devine insolvabil, Contractul se va rezilia, iar Autoritatea contractantă va organiza o nouă procedură de atribuire.

Până la identificarea unui nou Operator se va asigura permanența şi durabilitatea serviciului prin procedura de negociere pe motiv de urgență.

	8. 
	Forța majoră
	Forta majora, astfel cum este definită prin lege, impiedică realizarea contractului.

Pierderea sau avarierea activelor proiectului şi pierderea/diminuarea posibilității de obținere a veniturilor preconizate.
	50%
	50%
	Bunurile mobile și imobile vor fi asigurate în baza viitorului contract.

Fondurile acumulate atât de Autoritatea contractantă cât și de Operator pentru dezvoltare şi retehnologizare vor fi utilizate pentru a asigura continuitatea operării.

	
	RISCURI   DE
	DISPONIBILITATE
	
	
	

	9. 
	Nerespectarea indicatorilor de performanţă
	Operatorul, din diferite motive nu îndeplineşte indicatorii de performanţă asumaţi
	
	100%
	Operatorul trebuie să depună toate diligenţele necesare în vederea respectării şi atingerii indicatorilor de performanţă

	10. 
	Nerespectarea parametrilor de calitate ai serviciului
	Operatorul prestează serviciile la un nivel de calitate inferior nivelului pe care l-a asumat
	
	100%
	Operatorul trebuie să depună toate diligenţele în vederea prestării serviciilor contractate la un nivel superior calitativ

	RISCUL DE PIAŢĂ

	11. 
	Grad redus de recuperare a contravalorii serviciilor de salubrizare, care duce la încasarea parțială a sumelor de către Operator
	Gradul scăzut de încasare a taxei/tarifului de salubrizare de către autoritățile publice locale/ADIS Gorj/operatorii de colectare  poate duce la  achitarea parțiala a contravalorii serviciilor prestate de către Operator 
	
	100%
	Operatorul trebuie să ia în considerare faptul că este posibilă neîncasarea la timp a taxei de Salubrizare de la utilizatori şi să se asigure că dispune de resursele financiare necesare prestării serviciului conform principiului de continuitate şi permanenţă până la achitarea contravalorii integrale a facturilor emise. Operatorul se poate adresa instanțelor de judecată pentru recuperarea sumelor.

	12. 
	Venituri sub proiecţiile financiare ca urmare a schimbărilor demografice
	Schimbările demogarfice sau socio-economice afectează cererea pentru prestarea serviciilor , conducând la scăderea cantităților depozitate și, corelativ, a veniturilor previzionate.
	
	100%
	Operatorul poate solicita modificarea tarifului conform Ordinului ANRSC nr.640/2022.


Stabilirea penalităţilor pentru neîndeplinirea sau îndeplinirea defectuoasă a obligaţiilor contractuale

Prin contractul care va fi atribuit urmează să se realizeze activitățile delegate, astfel încât să se realizeze indicatorii de performanță și de calitate doriți de autoritatea contractantă:


INDICATORI DE PERFORMANȚĂ ȘI CALITATE

	Nr. Crt.
	Indicatori
	Unitate masură
	Valoare
	Penalitate

	1.
	INDICATORI TEHNICI GENERALI
	

	1.1
	Delegatul trebuie să asigure un grad cât mai mare de compactare a deșeurilor în depozit
	t/mc
	minim 0,8t/mc
	1.000 lei/abatere constatată

	1.2
	Delegatul va asigura funcționarea sistemelor de colectare și transport al levigatului și al gazului de depozit în conformitate cu cerințele stabilite de autoritatea competentă de mediu prin autorizația de mediu
	%
	100
	1.000 lei/abatere constatată

	1.3
	Delegatul se va asigura că deșeurile depozitate la depozitul de deșeuri sunt acoperite periodic, în conformitate cu prevederile autorizației de mediu
	%
	100
	1.000 lei/abatere constatată

	2
	INDICATORI TEHNICI REFERITORI LA ȚINTE  - nu se percep penalități
	

	2.1
	Delegatul va raporta anual Delegatarului/ADI cantitatea totală de deșeuri biodegradabile municipale depozitate. Cantitatea de deșeuri biodegradabile municipale depozitate se va determina și raporta în conformitate cu metoda(ele) aprobată/e de Delegatar/ADI.
	%
	100
	-

	3
	RECLAMAȚII ȘI SESIZĂRI - nu se percep penalități
	

	3.1
	Numărul de sesizări scrise privind nerespectarea de către operatorul depozitului conform a obligațiilor din licențe și autorizații
	Nr.
	0
	-

	3.2
	Numărul de încălcări ale obligațiilor operatorului depozitului conform rezultate din analizele și controalele organismelor abilitate
	Nr.
	0
	-

	3.3
	Numărul de utilizatori și angajați care au primit despăgubiri datorate culpei operatorului depozitului conform sau dacă s-au îmbolnăvit din cauza nerespectării condițiilor de prestare a activităților de eliminare prin depozitare a deșeurilor
	Nr.
	0
	-

	3.4
	Valoarea despăgubirilor acordate de operatorul depozitului conform pentru situațiile de mai sus raportată la valoarea totală facturată aferentă activității de eliminare prin depozitare a deșeurilor
	%
	0
	-

	3.5
	Numărul de neconformități constatate de autoritățile administrației publice locale și ADI privind activitatea de eliminare a deșeurilor
	Nr.
	0
	-

	
	
	
	
	


Delegatul este obligat și la plata penalităților contractuale în caz de neîndeplinire a obligațiilor sale, inclusiv pentru următoarele obligații, în cuantumul stipulat în continuare:

a)
Acceptarea la Depozit a unui tip de Deșeu care nu face parte din categoria de Deșeuri care pot fi acceptate – 10.000 lei/tonă;

b)
Acceptarea la Depozit a unor Deșeuri cu nerespectare procedurii de acceptare stabilite de Articolul 15 (“Procedura de acceptare a Deșeurilor”) – 1000 lei/operațiune;

c)
Nefurnizarea sau ascunderea de informații semnificative, ce trebuie furnizate Delegatarului/ADIS Gorj sau împiedicarea Delegatarului/ADIS Gorj de a-și exercita drepturile de monitorizare în legătură cu executarea Contractului, astfel cum sunt acestea stabilite de clauzele contractuale – 10.000 lei/abatere;
d) Justificările privind determinarea valorii estimate a contractului/acordului-cadru, precum şi orice alte elemente legate de obţinerea de beneficii pentru entitatea contractantă şi/sau îndeplinirea obiectivelor comunicate la nivelul sectorului administraţiei publice în care activează entitatea contractantă;

 
 Determinarea și justificarea valorii estimate a contractului
	
	ANUL 2026

	Tarif de depozitare estimat 
	275 lei/to

	Cantitate depozitată estimată 
	65.000 to/an

	Valoare anuală estimate a contractului (fără TVA) 
	17.875.000 lei/an

	Valoare totală estimată a contractului per 5 ani:
	~ 89.375.000 lei ~


Valorile de mai sus au fost determinate prin: 
· Luarea în considerare a tarifului actual de depozitare de 241,74 lei/to, exclusiv contribuția pentru economia circulară aprobat prin HCL Municipiul Gorj nr.580/26.11.2025 la care s-a aplicat indicele preturilor de consum pentru perioada iulie 2025 (luna de referință care a stat la baza ajustării anterioare) – iulie 2026 ultmia lună pentru care există publicate date de către INS;
· Luarea în considerare a cantităților care au făcut obiectul activității de eliminare prin depozitare în anul 2025;
· Luarea în considerare a faptului că, pentru investițiile care constituie bunuri de retur, tariful actual de depozitare nu include amortizarea integrală a acestora în perioada contractuală, urmând ca eventuala diferență neamortizată la finele contractului să fie determinată pe baza evidenței mijloacelor fixe comunicate de Soc. Polaris Mediu S.R.L.;
· Menținerea cantităților în următoarea perioadă de prognoză, în vederea estimării valorii contractului, cu specificația că autoritatea contractantă nu garantează operatorului menținerea acestor cantități, iar riscul de diminuare/creștere a cantităților va fi gestionat conform Matricei riscurilor, parte integrantă a documentației de atribuire.
Redevența
Conform Legii 51/2006 a serviciilor comunitare de utilități publice, contractul de delegare a gestiunii este un contract încheiat în formă scrisă, prin care unităţile administrativ-teritoriale, individual sau în asociere, după caz, în calitate de delegatar, atribuie, prin una dintre modalităţile prevăzute de lege, pe o perioadă determinată, unui operator, în calitate de delegat, care acţionează pe riscul şi răspunderea sa, dreptul şi obligaţia de a furniza/presta integral un serviciu de utilităţi publice ori, după caz, numai unele activităţi specifice acestuia, inclusiv dreptul şi obligaţia de a administra şi de a exploata infrastructura tehnico-edilitară aferentă serviciului/activităţii furnizate/prestate, în schimbul unei redevenţe, după caz. Contractul de delegare a gestiunii poate fi încheiat de asociaţia de dezvoltare intercomunitară având ca scop serviciile de utilităţi publice în numele şi pe seama unităţilor administrativ-teritoriale membre, care au calitatea de delegatar. Contractul de delegare a gestiunii este asimilat actelor administrative şi intră sub incidenţa prevederilor Legii nr. 554/2004, cu modificările şi completările ulterioare.

La stabilirea nivelului redevenţei, autoritatea publică locală va lua în considerare valoarea calculată similar amortizării pentru mijloacele fixe aflate în proprietate publică şi puse la dispoziţie operatorului odată cu încredinţarea serviciului/activităţii de utilităţi publice şi gradul de suportabilitate al populaţiei. Nivelul redevenţei se stabileşte în mod transparent şi nediscriminatoriu pentru toţi potenţialii operatori de servicii de utilităţi publice, utilizându-se aceeaşi metodologie de calcul.

Pentru concesionarea activității de eliminare prin depozitare a deșeurilor, Delegatul va plăti o redevență în sumă fixă, echivalentul a 32.500 euro/an, pe întreaga durată de derulare a contractului de delegare prin concesiune, stabilită conform prevederilor art. 29 alin. 11 lit. m) din Legea nr. 51/2006, cu modificările și completările ulterioare, plătibilă în lei la cursul de schimb BNR din ziua plății.
Redevența se va plăti anual către Municipiul Târgu Jiu, în calitate de proprietar al terenului pe care este amplasat depozitul.
Cuantumul redevenţei se va actualiza anual cu indicele de inflaţie comunicat de Institutul Naţional de Statistică.

e) Justificările privind alegerea procedurii de atribuire în situaţiile prevăzute la art. 50 alin. (2) din Lege şi, după caz, decizia de a reduce termenele în condiţiile Legii.


Nu este cazul.

f) Criteriile de calificare şi selecţie ce urmează a fi utilizate şi caracteristicile pieţei căreia se adresează concesiunea.

În conformitate cu prevederile legale, în speță art. 75 din Legea nr. 100/2016, „Entitatea contractantă are dreptul de a aplica în cadrul procedurii de atribuire numai criterii de calificare şi selecţie nediscriminatorii şi proporţionale cu obiectul concesiunii de lucrări sau al concesiunii de servicii, referitoare la:
    a) motivele de excludere a candidatului/ofertantului;
    b) capacitatea candidatului/ofertantului
Entitatea contractantă verifică îndeplinirea criteriilor de calificare şi de selecţie pe baza declaraţiilor pe propria răspundere, precum şi pe baza documentelor care trebuie prezentate ca dovadă, în conformitate cu cele menţionate în fișa de date. 

Criteriile de calificare şi de selecţie trebuie să aibă legătură şi să fie proporţionale cu nevoia de a asigura capacitatea concesionarului de a executa contractul de concesiune, luând în considerare obiectul concesiunii de lucrări sau al concesiunii de servicii.
Criteriile de calificare au ca scop demonstrarea potentialului tehnic, financiar și organizatoric al ficărui operator economic participant la procedură, potențial care trebuie să reflecte posibilitatea concretă a acestuia de a îndeplinii Contractul de concesiune și de a rezolva eventualele dificultăți legate de îndeplinirea acestuia în cazul în care oferta va fi acceptată.
Chiar dacă prezenta procedură este o procedură de negociere fără publicare prealabilă care se va derula în conformitate cu prevederile art.64 alin. 1 lit.b) din Legea nr.100/2016 cu operatorul Polaris Mediu S.R.L.., autoritatea contractantă stabilește criterii de calificare și selecție pentru a se asigura asupra faptului că operatorul poate îndeplinii aceleași condiții de calificare și selecție pe care ar fi trebuit să la îndeplinească orice alt operator care ar fi participat la o procedură concurențială.
Ofertantul, participant la procedură, va completa pe propria răspundere formulare și va furniza dovezi cu privire la îndeplinirea criteriilor de calificare referitoare la motivele de excludere și capacitatea ofertanților.
La momentul depunerii ofertelor, Autoritatea contractantă solicită declarații pe propria răspundere, însoțite de certificate eliberate de către autorităţile publice sau de către terţi care confirmă că operatorul economic în cauză îndeplineşte următoarele condiţii:
a) nu se află în niciuna din situaţiile de excludere menţionate la art. 79, 80 şi 81 din Legea 100/2016;
b) îndeplineşte criteriile privind capacitatea, astfel cum au fost solicitate de autoritatea contractantă.
Având în vedere complexitatea și valoarea estimată a contractului de concesiune ce urmează a se încheia în urma acestei proceduri, pentru evaluarea capacității de exercitare a activității profesionale, a situației economico – financiare și a capacității tehnico-profesională a ofertantului s-au propus următoarele cerințe minime de calificare a căror legătură și proporționalitate, cu nevoia de a asigura capacitatea concesionarului de a executa contractul de concesiune, este prezentată în punctele ce urmează:

1. Situația personală a candidatului sau ofertantului 
Cerința 1 - Ofertantul, terții susținători și subcontractanții nu trebuie să se regăsească în situațiile prevăzute la art. 79-81 din Legea nr. 100/2016.

Modalitatea de îndeplinire: 

Se vor prezenta următoarele documente:

•
declarații pe propria răspundere (Formular nr. 3, Formular nr. 4, Formular nr. 5). Aceste declarații vor fi completate atât de ofertant, cât și de subcontractant și de terțul susținător declarați în ofertă. Nedepunerea declarației de către operatorii economici participanți la procedura de atribuire (inclusiv eventualii terți și subcontractanți) duce la respingerea ofertei ca inacceptabilă. 

Se vor atașa în mod obligatoriu, dacă este cazul, Acordul de Asociere (Formular nr. 7) în vederea participării la procedura de atribuire a contractului de achiziție publică, Acordul/acordurile de subcontractare (Formular nr. 8C) cu subcontractantul/subcontractanții desemnați și/sau ANGAJAMENT (Formular nr. 6) privind susținerea tehnică - experiența similară a ofertantului/grupului de operatori economici.

•
certificate constatatoare privind lipsa datoriilor restante cu privire la plata impozitelor, taxelor sau a contribuțiilor la bugetul general consolidat (buget local, buget de stat etc.) valabile la data depunerii ofertei;

•
cazierul judiciar și fiscal al operatorului economic și al membrilor organului de administrare, de conducere sau de supraveghere al respectivului operator economic, sau a celor ce au putere de reprezentare, de decizie sau de control în cadrul acestuia, așa cum rezultă din certificatul constatator emis de ONRC/actul constitutiv din care să reiese că ofertantul nu se află în situațiile prevăzute de art.79 din Legea nr.100/2016, valabile la data depunerii ofertelor;

•
după caz, documente prin care se demonstrează faptul că operatorul economic poate beneficia de derogările prevăzute la art. 80 alin. (5), art. 81 alin. (2) și art.84 din Legea nr. 100/2016,

•
alte documente edificatoare, după caz.

Ofertanții străini vor prezenta orice documente edificatoare echivalente, eliberate de autorități competente din țara de origine sau din țara în care ofertantul este stabilit, prin care să dovedească îndeplinirea cerinței nr.1. În conformitate cu prevedrile art.82 alin.4 din Legea nr.100/2016, în cazul în care în ţara de origine sau în ţara în care este stabilit ofertantul/candidatul nu se emit documente de natura celor prevăzute la alin. (1) sau respectivele documente nu vizează toate situaţiile prevăzute la art. 79-81, autoritatea contractantă va accepta o declaraţie pe propria răspundere sau, dacă în ţara respectivă nu există prevederi legale referitoare la declaraţia pe propria răspundere, o declaraţie autentică dată în faţa unui notar, a unei autorităţi administrative sau judiciare ori a unei asociaţii profesionale care are competenţe în acest sens. Documentele se vor prezenta însoțite de traducerea autorizată a acestora în limba română.

Cerința 2. Ofertantul, terții susținători și subcontractanți nu trebuie să se regăsească în situațiile prevăzute la art. 43 si 44 din Legea 100/2016

Modalitatea de îndeplinire: 

Se va depune Declarație pe propria răspundere (Formular nr. 2) în original și semnată cu semnătură olografă. 

Aceasta declarație va fi completata atât de ofertant, ofertant asociat, cat si de subcontractant si de terțul susținător (daca este cazul). Nedepunerea declarației de către operatorii economici participanți la procedura de atribuire duce la respingerea ofertei ca inacceptabila.

Notă: Persoanele ce dețin funcții de decizie în cadrul autorității contractante sunt:

Președinte ADIS Gorj – ..............................
Director executiv ADIS Gorj.......................
........................., Președinte comisia de evaluare a ofertei

........................, Membru comisia de evaluare a ofertei

........................, Membru comisia de evaluare a ofertei

........................., Membru de rezervă comisia de evaluare a ofertei

.........................., Membru de rezervă comisia de evaluare a ofertei
JUSTIFICARE CERINȚE:

 Necesitatea certificării neîncadrării în situațiile de  excludere a ofertantului prevăzute de art.79-81 din Legea nr.100/2016.

Necesitatea certificării neîncadrării în situațiile de  conflict de competență prevăzute de art.43-44 din Legea nr.100/2016.
.

2. Capacitatea de exercitare a activității profesionale
Cerința nr.1.

Operatorul economic ce depun oferta trebuie să dovedească o formă de înregistrare în condițiile legii din țara de rezidență, din care să reiasă că operatorul economic este legal constituit, că nu se afla în niciuna dintre situațiile de anulare a constituirii precum si faptul ca are capacitatea profesionala de a realiza activitățile care fac obiectul contractului.

Modalitatea prin care poate fi demonstrata îndeplinirea cerinței: se vor depune:

A.
Persoane juridice/fizice române: ofertantul va prezenta certificat constatator eliberat de Ministerul Justiției – Oficiul Registrului Comerțului sau echivalent din care să rezulte obiectul de activitate, denumirea completă, sediul, persoanele autorizate/administratorii; informațiile cuprinse în acestea trebuie să fie reale/actuale la termenul limită de depunere a ofertelor

B.
Persoanele juridice/fizice străine : Ofertantul trebuie să prezinte documente care dovedesc o formă de înregistrare/atestare ori apartenența din punct de vedere profesional, în conformitate cu prevederile legale din țara în care ofertantul este rezident. Se vor prezenta traduceri autorizate în limba română ale acestor documente 

În cazul unei asocieri, , fiecare asociat este obligat să prezinte aceste documente.

Cerința nr.2.

Autorizația de mediu deținută. 

Modalitatea prin care poate fi demonstrata îndeplinirea cerinței: se vor depune:

A.
Persoane juridice/fizice române: ofertantul va prezenta Autorizația de mediu deținută; informațiile cuprinse în acestea trebuie să fie reale/actuale la termenul limită de depunere a ofertelor

B.
Persoanele juridice/fizice străine : Ofertantul trebuie să prezinte documente echivalente edificatoare, în conformitate cu prevederile legale din țara în care ofertantul este rezident. În cazul în care în ţara de origine sau în ţara în care este stabilit ofertantul/candidatul nu se emit documente de natura celor prevăzute anterior, autoritatea contractantă va accepta o declaraţie pe propria răspundere sau, dacă în ţara respectivă nu există prevederi legale referitoare la declaraţia pe propria răspundere, o declaraţie autentică dată în faţa unui notar, a unei autorităţi administrative sau judiciare ori a unei asociaţii profesionale care are competenţe în acest sens. Se vor prezenta traduceri autorizate în limba română ale acestor documente 

3. Capacitatea economica și financiară
Bonitate/acces la resurse
Având în vedere că este vorba despre un Contract de concesiune, unde riscurile sunt transferate operatorului, ofertantul trebuie să demonstreze că, la data de începere a contractului, va avea acces sau are disponibile resurse reale, negrevate de datorii, linii de credit confirmate de bănci sau alte mijloace financiare suficiente pentru a realiza cash-flow-ul de prestare a serviciilor pentru primele 3 luni de derulare a contractului, în valoare de 4.468.750  lei. 
Modalitatea de îndeplinire 

Se va depune: Scrisoare din partea băncilor/ societăți finanțatoare sau alte documente echivalente prin care ofertantul atesta ca deține accesul la o finanțarea corespunzătoare pentru 3 luni de executare a contractului. 

Pentru demonstrarea posibilității de acces la resurse financiare necesare derulării contractului pentru primele 3 luni, ofertantul/candidatul poate utiliza, dar fără a se limita, următoarele opțiuni: resurse reale negrevate de datorii care vor fi exclusiv folosite pentru derularea contractului, linii de credit confirmate de bănci, alte mijloace financiare suficiente pentru a realiza cash-flow-ul.

Disponibilitatea de susținere a contractului, indiferent sub ce forma este dovedita, va trebui sa continuă denumirea contractului, suma si perioada solicitata.

JUSTIFICARE CERINȚĂ:

 Această cerință este necesara pentru demonstrarea capacității operatorului economic de a presta obiectul contractului de concesiune, ținând cont de faptul că tarifele pentru serviciile prestate vor începe a fi încasate în mod curent, la nivelele și pentru cantitățile de deșeuri estimate după maxim trei luni de la demararea efectivă a operării. Valoarea a fost stabilită în raport cu valoarea anuală estimată a contractului 17.875.000/12*3, respectiv 4.468.750 lei.
4. Experiența similară
Ofertantul va face dovada că a prestat pentru cel mult ultimii 3 ani anteriori datei limită de depunere a ofertelor, servicii similare ce au presupus: eliminarea prin depozitare a deșeurilor municipale pentru o cantitate cumulată de cel puțin 60.000 to/an.
Atunci când un grup de operatori economici depune oferta/candidatura comună, capacitatea tehnică și profesională se demonstrează prin luarea în considerare a resurselor tuturor membrilor grupului. Prevederile art. 76-78 din Legea 100/2016 referitoare la susținerea terțului și la asocierea de operatori economici se aplică în mod corespunzător. În situația utilizării unui susținător pentru demonstrarea capacității tehnice și profesionale, acesta trebuie să completeze un angajament ferm. 
Ofertantul va face dovada că a prestat pentru cel mult ultimii 3 ani anteriori datei limită de depunere a ofertelor, în calitate de contractant/subcontractant/asociat în maxim 3 contracte  servicii similare ce au presupus: eliminarea prin depozitare a deșeurilor municipale pentru o cantitate cumulată de cel puțin 60.000 to/an.
Pentru a face dovada îndeplinirii cerinței de calificare ofertantul va prezenta contracte și certificate/ documente/ recomandări/procese verbale de recepție parțiale / finale (datate, semnate si parafate de către beneficiar) prin care se confirma prestarea serviciilor similare si din conținutul cărora sa rezulte cel puțin informații referitoare la: beneficiarul contractului, natura serviciilor prestate si cantitățile aferente, perioada în care au fost prestate serviciile similare, modul de îndeplinire a obligațiilor contractuale.

Serviciile indicate în scopul dovedirii experienței similare trebuie sa reprezinte servicii efectiv prestate în perioada menționata, sens în care se vor prezenta dovezi corespunzătoare privind efectuarea acestora (documente din cadrul cărora sa rezulte natura, complexitatea si volumul acestora), după caz, autoritatea contractanta, prin comisia de evaluare nominalizata rezervandu-și dreptul de a solicita referințe oficiale cu privire la respectivele servicii de la beneficiar si/sau autoritățile competente.

Note:

In cazul in care un grup de operatori economici depun oferta comuna, atunci  îndeplinirea cerinței privind experiența similara se demonstrează prin luarea in considerare a resurselor tuturor membrilor grupului.

Operatorii economici care se bazează pe capacitățile unor terți susținători se va prezenta si angajamentul ferm (Formularul 6).



JUSTIFICARE CERINȚĂ:


Autoritatea contractantă consideră că experiența operatorului economic în operarea unor servicii similar poarte constitui o garanție că acesta este pregătit și are abilitatea de a gestiona eventualele dificultăți în operarea tuturor serviciilor publice de salubrizare sau altele asemenea acestora, care fac obiectul prezentului contract.

5. Calificările educaționale și profesionale ale operatorului 
Personalul cheie minim impus, în vederea derulării contractului: 
​

	Poz.
	Funcție
	Cerințe
	Certificări

	1
	Manager de contract

	Absolvent de facultate cu licență sau echivalent, cu  experiență prin participarea in cel putin un contract/proiect la nivelul caruia sa fi desfasurat activitati similare ca manager/pozitie similara în managementul deșeurilor, eliminare deșeuri sau într- o poziție echivalentă experienta profesionala de minimum 3 ani;
	Certificare de absolvire curs în domeniul Managementul deșeurilor; Diplomă de liceență sau echivalent.


	2
	Șef depozit
	Absolvent de facultate cu licență sau echivalent, cu  experiență prin participarea in cel putin un contract/proiect la nivelul caruia sa fi desfasurat activitati similare ca pozitie similara
	Certificare de absolvire curs în domeniul Managementul deșeurilor; Diplomă de liceență sau echivalent.

	3
	– Responsabil de calitate si mediu 
	Va fi absolvent de facultate, cu licenta sau echivalent cu instruire privind cerintele ISO 9001 si ISO 14001 si gestionarea deseurilor (conform Legii 211/2011) si cu o experienta in domeniul  protectiei mediului sau a gestionarii deseurilor sau calitate si mediu, funcția poate fi cumulată și din 2 persoane care trebuie fiecare să îndeplineasca cerințele menționate, în functie de postul ocupat (specialist calitate, respectiv specialist mediu)
	Absolvent al unui curs de Manager al Sistemelor de management de Mediu–sau Monitor mediu înconjurator,  –sau Responsabil de mediu și cu instruire privind cerințele ISO 9001 si ISO 14001 și gestionarea deșeurilor conform OG nr.21/2021

	4. 
	Responsabil cu securitatea si sanatatea muncii
	1 persoana cu studii liceale (cel putin) cu instruire în domeniul securitatii si sanatatii în munca conform legislatiei în domeniu, cu exeperienta în domeniu SSM.
	Instruire în domeniul securitatii si sanatatii în munca conform legislatiei în domeniu, cu exeperienta în domeniu SSM


Prevederile art. 76-78 din Legea nr. 100/ 2016 referitoare la susținerea terțului și la asocierea de operatori economici se aplică în mod corespunzător. În situația utilizării unui terț susținător pentru demonstrarea capacității tehnico-economice și profesionale, acesta trebuie să completeze un  angajament ferm. 
Demonstrarea capacității profesionale se realizează prin depunerea Formularului nr. 12

Documentele solicitate pentru susținerea cerinței: se vor prezenta următoarele documente:

-Curriculum Vitae in original, semnat si datat;

- Copii ale diplomelor de studii obținute, menționate in CV;

-Oricare dintre documentele suport relevante: fisa de post, recomandări, contracte de colaborare/de prestări servicii/contracte de munca/ Reges sau orice alte documente similare; 

-Declarația de disponibilitate in original a persoanei de specialitate propusa pentru îndeplinirea contractului (in cazul in care ofertantul nu are angajata acesta persoana), semnata si datata.

JUSTIFICARE CERINTĂ:

Dată fiind complexitatea activităților contractului care urmează a fi atribuit, prin solicitarea unui minim de personal cu experiență în domeniu și deținerea calificărilor profesionale indicate, autoritatea contractantă se asigură că viitorul operator va putea asigura managementul activităților delegate în special în ceea ce privește eficiența derulării activităților de transport al deșeurilor municipale.

6. Subcontractare

Subdelegarea de către operator a gestiunii serviciului/uneia sau mai multor activităţi din sfera serviciului de utilităţi publice este interzisă. Subcontractarea de lucrări sau servicii conexe, necesare furnizării/prestării serviciului/uneia sau mai multor activităţi din sfera serviciului de utilităţi publice delegat/delegată, se face numai în condiţiile prevăzute de legislaţia din domeniul achiziţiilor publice.

Ofertantul va preciza in oferta lucrări sau servicii conexe pe care urmează sa le subcontracteze si datele de identificare ale subcontractanților propuși.

Subcontractanții propuși sunt ținuți la respectarea acelorași obligații în domeniul mediului, social și al relațiilor de muncă, întocmai ca și ofertantul.
Modalitate de îndeplinire :

Ofertantul va completa și depune :

-Declarație privind partea/părțile din contract care sunt îndeplinite de subcontractanți,;

-Lista subcontractanților 

-Acordul de Subcontractare -.

-documente relevante referitoare la capacitatea tehnică și profesională a subcontractanților propuși, cu privire la lucrări sau servicii conexe pe care aceștia urmează să le îndeplinească efectiv, în copii conforme cu originalul. În cazul în care din informațiile și documentele prezentate nu rezultă că subcontractantul propus are capacitatea tehnică și profesională necesară pentru lucrări sau servicii conexe pe care acesta urmează să le îndeplinească efectiv, Autoritatea contractantă respinge subcontractantul propus și solicită ofertantului înlocuirea acestuia și prezentarea unui alt subcontractant care să aibă capacitatea tehnică și profesională necesară pentru lucrări sau servicii conexe pe care urmează să le îndeplinească efectiv. De asemenea, Autoritatea contractantă respinge subcontractantul propus dacă acesta se încadrează printre motivele de excludere prevăzute la art.43-44 și art.78-81 din Legea nr.100/2016. Subcontractanții vor prezenta Formularele nr.3, 16, 17 și 18.

Operatorii economici străini vor prezenta documentele solicitate în copii conforme cu originalul însoțite de traducerea autorizată în limba română.

Subcontractanții  propuși sunt ținuți la respectarea acelorași obligații în domeniul mediului, social și al relațiilor de muncă, întocmai ca și ofertanții.
JUSTIFICAREA CERINȚĂ:

Această cerinţă este introdusă pentru ca autoritatea contractantă să cunoască de la început capacitatea ofertanţilor de a realiza activitățile conform solicitărilor din caietul de sarcini.

7. Terț susținător

Capacitatea tehnică și/sau profesională a operatorului economic poate fi susținută de către o altă persoană, în conformitate cu art.76 din Legea nr.100/2016.

Modalitate de îndeplinire: 

Ofertantul va depune Angajament ferm privind susţinerea tehnică şi/sau profesională a ofertantului – Formular nr.6 în original, semnat cu semnătură olografă.

Prin angajament terțul/terții se obligă să sprijine ofertantul în vederea îndeplinirii obligațiilor contractuale pentru care a acordat susținerea, descriind modul concret în care va intervenii în implementarea contractului de concesiune, în funcție de necesitățile care apar pe parcursul îndeplinirii acestuia. Autoritatea contractantă respinge terțul ropus dacă acesta nu îndeplinește criteriile privind capacitatea sau se încadrează în motivele de excludere prevăzute la art.43-44 și art.78-81 din Legea nr.100/2016. Terțul/terții vor prezenta Formularele nr.2, 3, 4 și 5. Dacă terţul se încadrează în motivele de excludere prevăzute la art. 79-81, autoritatea contractantă solicită, o singură dată, ca operatorul economic să înlocuiască terţul susţinător.

Operatorii economici străini vor prezenta documentele solicitate în copii conforme cu originalul însoțite de traducerea autorizată în limba română.

JUSTIFICAREA CERINȚĂ:

Această cerinţă este introdusă pentru ca autoritatea contractantă să cunoască de la început capacitatea ofertanţilor de a realiza activitățile conform solicitărilor din caietul de sarcini.

8. Standarde de asigurare a calității

Cerința 1:

Certificarea conform standardului ISO 9001 sau echivalent, a sistemului de management al calității.

Modalitatea de îndeplinire:

Operatorul economic trebuie sa facă dovada implementării unui sistem de management al calității in conformitate cu SR EN 9001 sau echivalent. Se va prezenta un Certificat emis de un organism de certificare sau alte documente care probează în mod concludent îndeplinirea cerinței (de ex: proceduri/manuale de calitate, activitate procedurale, etc.), toate valabile la data prezentării acestora . În cazul în care exista asociați, fiecare asociat trebuie sa prezinte acest certificat, sau echivalentul acestuia, pentru activitatea care reprezintă partea sa de implicare in contract. Se va atașa copie lizibila după certificat sau, după caz, documentul doveditor.

În cazul în care ofertantul subcontractează o parte din contract unuia sau mai multor subcontractanți, fiecare dintre aceștia trebuie sa prezinte acest certificat, sau echivalentul acestuia, pentru activitatea care reprezintă partea sa de implicare in contract. Se va atașa copie lizibila după certificat sau, după caz, documentul doveditor.

NOTA: Certificarea respectării standardelor de asigurare a calității nu poate face obiectul susținerii acordate de către o alta persoana.
 
JUSTIFICAREA CERINȚEI:

Prin cerința solicitată autoritatea contractantă se asigură că viitorul operator înțelege și știe să aplice cerințele sistemului de management al calității, pentru a parcurge mai ușor etapele necesare demonstrării capabilității unei organizații de a furniza în mod consecvent servicii care satisfac cerințele clientului, precum și cerințele legale și reglementările aplicabile.


Cerința 2:

Certificarea conform standardului ISO 14001 sau echivalent a sistemului de management al mediului 

Modalitatea de îndeplinire:

Operatorul economic trebuie sa facă dovada implementării unui sistem de management de mediu in conformitate cu SR EN 14001 sau echivalent. Se va prezenta un Certificat emis de un organism de certificare sau alte documente care probează în mod concludent îndeplinirea cerinței, toate valabile la data prezentării acestora.

În cazul în care exista asociați, fiecare asociat trebuie sa prezinte acest certificat, sau echivalentul acestuia, pentru activitatea care reprezintă partea sa de implicare in contract. Se va atașa copie lizibila după certificat sau, după caz, documentul doveditor.

În cazul în care ofertantul subcontractează o arte din contract unuia sau mai multor subcontractanți, fiecare dintre aceștia trebuie sa prezinte acest certificat, sau echivalentul acestuia, pentru activitatea care reprezintă partea sa de implicare in contract. Se va atașa copie lizibila după certificat sau, după caz, documentul doveditor..

NOTA: Certificarea respectării standardelor de management de mediu nu poate face obiectul susținerii acordate de către o alta persoana.


JUSTIFICAREA CERINȚEI:

Prin cerința solicitată autoritatea contractantă se asigură că viitorul operator are capacitatea organizațională necesară pentru ținerea sub control a impactului proceselor organizației în ansamblu asupra mediului și permit organizațiilor să aibă o imagine clară a impactului lor asupra mediului, le ajută să se concentreze asupra impacturilor semnificative și să le gestioneze eficient pentru îmbunătățirea continuă a performanței ecologice, astfel încât efectele negative asupra mediului să fie stopate sau cel puțin diminuate.

g) Criteriile de atribuire şi ponderile alocate acestora;

Având în vedere faptul că procedura de atribuire aleasă este negociere fără publicare prealabilă în temeiul prevederilor art.64 alin.1 lit.b) din Legea nr.100/2016, procedură care se va derula cu un singur operator, nu este necesară stabilirea unor criterii de atribuire și a factorilor de evaluare, întrucât calcularea unui punctaj nu are relevanță, în lipsa concurenței.

În temeiul prevederilor art.82 alin.1 lit.d) coroborat cu art.60 alin.2 din HG nr.867/2016, comisia de evaluare are obligaţia să se asigure că oferta îmbunătăţită nu este de natură a aduce proiectului modificări de ordin tehnic, economic, social şi/sau de mediu, care nu au fost prevăzute în documentaţia de atribuire.
Scopul negocierilor este de a îmbunătăţi oferta iniţială depusă de participantul la negocieri şi de adaptare a acesteia la condiţiile concrete în care se va derula contractul de concesiune care urmează a fi atribuit.

La sfârşitul fiecărei întâlniri de negocieri, comisia de evaluare are obligaţia consemnării aspectelor discutate şi convenite într-un proces-verbal de şedinţă, care se semnează de către toţi participanţii la negocieri.

Ca principiu, în cadrul negocierii, autoritatea contractantă şi ofertanţii pot discuta oricare aspecte referitoare la concesiune, indicate în documentaţia de atribuire, cu excepţia obiectului concesiunii, criteriilor de atribuire şi cerinţelor minime, care nu se pot modifica în cursul negocierii.

Suplimentar, nu pot face obiect al negocierii toate clauzele documentației de atribuire (inclusiv ale modelului de contract propus) care derivă din dipozițiile legale incidente.

Prin urmare, în cadrul etapei de negociere, Comisia de evaluare, poate negocia următoarele aspecte legate de oferta depusă, astfel:
· Implementarea sistemului informatic: ofertantul este liber să propună orice soluții hardware și software de realizare a Sistemului informatic, ținând seama de cerințele minime privind raportarea; dovada îndeplinirii cerinței se va realiza prin prezentarea unor modele de rapoarte care pot fi generate care să corespundă cerințelor minine privind raportarea;
· Tariful ofertat: comisia de evaluare poate negocia cuantumul tarifului ofertat, cu condiția ca acesta să nu depășească tariful maximal de 275 lei/to;
· Investiții: ofertantul poate propune realizarea investițiilor necesare realizării obiectului contractului, în limita încadrării amortizării acestora în tariful maximal prevăzut în documentația de atribuire.
h) Orice alte elemente legate de obţinerea de beneficii pentru entitatea contractantă şi/sau îndeplinirea obiectivelor comunicate la nivelul sectorului administraţiei publice în care activează entitatea contractantă.

Nu este cazul.

i) Alte elemente relevante pentru îndeplinirea necesităţii entităţii contractante.

1. Garantie de participare    

Valoarea garanției de participare se stabilește în procent de 1% din valoarea anuală a contractului.

Având în vedere valoarea anuală de 17.875.000 lei,  valoarea garanției de participare este de 178.750 lei.
Perioadă de valabilitate a garanției de participare este de 2 luni de la termenul limită de depunere a ofertei.

Garanţia de participare trebuie să fie irevocabilă, necondiţionată şi trebuie să prevadă că plata garanţiei de participare se va executa necondiţionat, respectiv la prima cerere a beneficiarului, pe baza declaraţiei acestuia cu privire la culpa persoanei garantate.

Garanția de participare se constituie prin:

  a) virament bancar;

  b) instrumente de garantare emise în condiţiile legii astfel:

  (i) scrisori de garanţie emise de instituţii de credit bancare din România sau din alt stat;

  (ii) asigurări de garanţii emise:

  - fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

  – fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

Garanția de participare se restituie în conditiile art. 48 din HG  nr. 867/2016.

Notă:

Dovada constituirii garanției de participare se va depune la sediul autorității contractante, până la data și ora limită stabilită pentru depunerea ofertei.

Dacă oferta nu este însoțită de garanția de participare, în cuantumul, forma și perioada de valabilitate solicitate, va fi respinsă.
2. Garanție de buna executie  
Delegatul va constitui, pe propriul său cost şi va menţine în vigoare, pe toată Durata Contractului, Garanția de Bună Execuție în favoarea Asociației de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj), în cuantum este de 2% din valoarea anuală a contractului. 
Garanția de Bună Execuție se constituie pe toată Durata Contractului prin oricare din formele prevăzute de Legea nr.100/2016 la momentul constituirii acesteia.

Garanția de bună execuție este irevocabilă.

Garanţia de Buna Execuţie poate fi executată oricând de către Asociația de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj), în limita prejudiciului creat, numai după notificarea Delegatului în acest sens, precizând obligaţiile care nu au fost respectate, precum și termenul care a fost acordat pentru remedierea acestora. Daca Delegatul nu achită prejudiciul în termenul acordat, Asociația de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj) va executa Garanţia de Buna Execuţie, fără nici o altă notificare. În situația executării garanției de bună execuție parțial sau total, Delegatul are obligatia de a reîntregii garanția în cauză raportat la restul rămas de executat.
In cazul stingerii, expirării, anulării sau încetării valabilității, din orice motiv, a Garanţiei de Buna Execuţie, Delegatul o va reface sau va constitui o altă Garanţie de Bună Execuţie, cu cel puţin 15 (cincisprezece) Zile înainte de asemenea stingere, expirare, anulare sau Încetare a valabilității și pentru o perioada cel puţin egală cu perioada de valabilitate a Garanţiei de Bună Execuţie anterioare. In cazul executării totale sau parţiale a Garanţiei de Bună Execuţie, Delegatul va fi obligat sa refacă Garanţia de Bună Execuţie sau să constituie o altă Garanţie de Bună Execuţie, în termen de 15 (cincisprezece) Zile de la data executării și pentru o perioada cel puţin egala cu perioada de valabilitate a Garanţiei de Buna Execuţie anterioare.

Garanţia de Bună Execuţie va fi returnată Operatorului în termen de cel mult 14 (paisprezece) zile de la data încetării Contractului, dacă Asociația de Dezvoltare Intercomunitară în Domeniul Serviciilor Publice de Salubrizare Gorj (ADIS Gorj) nu a ridicat până la acea dată pretenţii asupra ei ca urmare a nerespectării de către Delegat a unor obligaţii contractuale.
3. Tipul procedurii de atribuire 

Prin Strategia de Contractare de mai sus, Autoritatea Contractantă își propune să atribuie gestiunea activității de:

(1)
eliminarea, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitul de deşeuri nepericuloase;

prin procedura de negociere fără publicare prealabilă a unui anunț de participare, având în vedere situația reglementată de art. 64 alin. (1) lit. b) din Legea nr.100/2016, iar expunerea din cadrul acesteia documentează fundamentează decizia de aplicare a procedurii.   

